Ο περί της Σύναψης Καταναλωτικών Συμβάσεων εξ Αποστάσεως Νόμος του 2000 - 14(I)/2000\nΟ περί της Σύναψης Καταναλωτικών Συμβάσεων εξ Αποστάσεως Νόμος του 2000 (14(I)/2000)\n1. Ο παρών Νόμος θα αναφέρεται ως ο περί της Σύναψης Καταναλωτικών Συμβάσεων εξ Αποστάσεως Νόμος του 2000.\n“αγαθά” έχει την έννοια που αποδίδεται στον όρο αυτό από το άρθρο 2 των περί Πωλήσεως Αγαθών Νόμων του 1994 μέχρι 1999·\n“Δικαστήριο” σημαίνει τον Πρόεδρο ή Ανώτερο Επαρχιακό Δικαστή οποιουδήποτε Επαρχιακού Δικαστηρίου·\n“Εντεταλμένη Υπηρεσία” σημαίνει την Υπηρεσία Ανταγωνισμού και Προστασίας Καταναλωτών του Υπουργείου Εμπορίου, Βιομηχανίας και Τουρισμού ή τέτοια άλλη υπηρεσία που θα επιφορτιστεί από τον Υπουργό με την κατά καιρούς άσκηση των καθηκόντων που ανατίθενται στην Εντεταλμένη Υπηρεσία δυνάμει του παρόντος Νόμου·\n“εξ αποστάσεως σύμβαση” σημαίνει κάθε σύμβαση που αφορά αγαθά ή/και υπηρεσίες και συνάπτεται μεταξύ ενός προμηθευτή και ενός καταναλωτή στα πλαίσια ενός συστήματος πωλήσεων ή παροχής υπηρεσιών εξ αποστάσεως, που οργανώνεται από τον προμηθευτή, ο οποίος, για τους σκοπούς της σύμβασης, χρησιμοποιεί αποκλειστικά ένα ή περισσότερα μέσα επικοινωνίας εξ αποστάσεως μέχρι τη σύναψη της σύμβασης, περιλαμβανομένης και αυτής καθεαυτής της σύναψης της σύμβασης·\n“καταναλωτής” σημαίνει κάθε φυσικό πρόσωπο το οποίο, κατά τις συναλλαγές που εμπίπτουν στο πεδίο εφαρμογής του παρόντος Νόμου, επιδιώκει σκοπούς που μπορούν να θεωρηθούν άσχετοι με την επαγγελματική του δραστηριότητα·\n“μέσο επικοινωνίας εξ αποστάσεως” σημαίνει κάθε μέσο το οποίο, χωρίς την αυτοπρόσωπη και ταυτόχρονη παρουσία του προμηθευτή και του καταναλωτή, δύναται να χρησιμοποιηθεί για τη σύναψη σύμβασης μεταξύ τους· ενδεικτικός κατάλογος των μέσων που καλύπτονται από τον παρόντα νόμο περιέχεται στο Πρώτο Παράρτημα·\n“μόνιμο μέσο επικοινωνίας” σημαίνει κάθε μέσο που επιτρέπει την ασφαλή επικοινωνία μεταξύ των συμβαλλόμενων μερών χωρίς να επιτρέπει οποιαδήποτε αλλοίωση των πληροφοριών και των δεδομένων·\n"Οδηγία 2002/65/ΕΚ" σημαίνει την Οδηγία του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ’ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των Οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ·\n“παρακίνηση από τον προμηθευτή”, αναφορικά με οποιαδήποτε συμφωνία για παροχή πίστωσης σε καταναλωτή, σημαίνει ότι ο προμηθευτής ή άλλο πρόσωπο, που ενεργεί εκ μέρους ή κατά παράκληση του, έχει παραχωρήσει πίστωση ή έχει προτείνει ή διευθετήσει επαφή μεταξύ του καταναλωτή και του προσώπου που παραχωρεί την πίστωση για σκοπούς διαπραγμάτευσης της παροχής της εν λόγω πίστωσης·\n“προμηθευτής” σημαίνει κάθε φυσικό ή νομικό πρόσωπο το οποίο, κατά τις συναλλαγές που εμπίπτουν στο πεδίο εφαρμογής του παρόντος Νόμου, ενεργεί με την επαγγελματική του ιδιότητα είτε το ίδιο προσωπικά είτε μέσω άλλου·\n“υπηρεσίες” σημαίνει την επί κέρδει ή επ’ αμοιβή ανάληψη και εκτέλεση υποχρεώσεων για οποιοδήποτε θέμα, εξαιρουμένης της παραγωγής ή προμήθειας αγαθών και της παροχής υπηρεσιών προς εργοδότη δυνάμει σύμβασης εργοδότησης·\n“Υπουργός” σημαίνει τον Υπουργό Εμπορίου, Βιομηχανίας και Τουρισμού·\n“φορέας μέσου επικοινωνίας” σημαίνει κάθε φυσικό ή νομικό πρόσωπο, ιδιωτικού ή δημοσίου δικαίου, του οποίου η επαγγελματική δραστηριότητα συνίσταται στη διάθεση ενός ή περισσότερων μέσων επικοινωνίας εξ αποστάσεως στους προμηθευτές.\n3.-(1) Ο παρών Νόμος τυγχάνει εφαρμογής σε κάθε σύμβαση για την παροχή αγαθών ή/και υπηρεσιών που συνάπτεται εξ αποστάσεως.\n(2) Ο παρών Νόμος δεν εφαρμόζεται σε συμβάσεις εξ αποστάσεως που έχουν συναφθεί πριν από την ημερομηνία έναρξης της ισχύος του παρόντος Νόμου.\n4.-(1) Τηρουμένων των διατάξεων του άρθρου 3, ο παρών Νόμος δεν εφαρμόζεται στις συμβάσεις οι οποίες-\n(α) αφορούν οποιαδήποτε χρηματοοικονομική υπηρεσία, στην οποία εφαρμόζεται η Οδηγία 2002/65/ΕΚ και διέπονται από τον περί της εξ Αποστάσεως Εμπορίας Χρηματοοικονομικών Υπηρεσιών προς τους Καταναλωτές Νόμο του 2004,\n(β) συνάπτονται μέσω αυτόματων διανεμητών ή εμπορικών χώρων αυτόματης πώλησης,\n(γ) συνάπτονται με την Αρχή Τηλεπικοινωνιών Κύπρου ή οποιοδήποτε άλλο τηλεπικοινωνιακό φορέα μέσω της χρησιμοποίησης των δημόσιων τηλεφωνικών θαλάμων,\n(δ) συνάπτονται για την κατασκευή και πώληση ακινήτων ή αφορούν άλλα δικαιώματα επί ακινήτων, εξαιρουμένης της μισθώσεως.\n(ε) συνάπτονται κατόπιν πλειστηριασμού.\n(2) Τηρουμένων των διατάξεων του εδαφίου (1), τα άρθρα 5, 6, 7 και το εδάφιο (1) του άρθρου 8 του παρόντος Νόμου δεν εφαρμόζονται-\n(α) Στις συμβάσεις πώλησης τροφίμων, ποτών ή άλλων αγαθών, που προορίζονται για καθημερινή οικιακή κατανάλωση και προμηθεύονται σε καταναλωτή από προμηθευτή κατά τη διάρκεια τακτικών επισκέψεων του, που γίνονται σε τόπους άλλους από τον τόπο της διεξαγωγής των εργασιών του.\n(β) στις συμβάσεις για την παροχή υπηρεσιών καταλύματος, μεταφοράς, διατροφής ή διασκέδασης, εφόσον ο προμηθευτής δεσμεύεται, κατά τη σύναψη της σύμβασης να προβεί σε αυτές τις παροχές, σε καθορισμένη ημερομηνία ή συγκεκριμένη χρονική περίοδο κατ’ εξαίρεση, στην περίπτωση υπαίθριων δραστηριοτήτων ελεύθερου χρόνου, ο προμηθευτής μπορεί να επιφυλαχθεί του δικαιώματος να μην εφαρμόσει το εδάφιο (2) του άρθρου 8 σε συγκεκριμένες περιστάσεις.\nΜΕΡΟΣ ΙΙ ΡΥΘΜΙΣΗ ΤΩΝ ΣΥΜΒΑΣΕΩΝ ΠΟΥ ΣΥΝΑΠΤΟΝΤΑΙ ΕΞ ΑΠΟΣΤΑΣΕΩΣ\n5.-(1) Καμιά σύμβαση παροχής αγαθών ή υπηρεσιών, στην οποία εφαρμόζεται ο παρών Νόμος και η οποία δεν εξαιρείται δυνάμει του άρθρου 4, δεν είναι εκτελεστή έναντι του καταναλωτή, εκτός αν ο προμηθευτής ή ο αντιπρόσωπος του προμηθευτή μεριμνήσει ώστε ο καταναλωτής να διαθέτει εγκαίρως τις ακόλουθες πληροφορίες:\n(α) Την ταυτότητα του προμηθευτή και τη γεωγραφική διεύθυνση του πιο προσιτού για τον καταναλωτή καταστήματος του προμηθευτή~\n(β) τα κύρια χαρακτηριστικά του αγαθού ή της υπηρεσίας~\n(γ) την τιμή του αγαθού ή της υπηρεσίας, περιλαμβανομένων όλων των φόρων~\n(δ) τα ενδεχόμενα έξοδα παραδόσεως~\n(ε) τον τρόπο πληρωμής, παραδόσεως ή εκτελέσεως της σύμβασης~\n(στ) την ύπαρξη δικαιώματος υπαναχώρησης, πλην των περιπτώσεων που αναφέρονται στο εδάφιο (7) του άρθρου 7~\n(ζ) το κόστος χρησιμοποιήσεως του μέσου επικοινωνίας εξ αποστάσεως, όταν υπολογίζεται με βάση άλλη από την κανονική χρέωση~\n(η) τη διάρκεια ισχύος της προσφοράς ή της τιμής~\n(θ) όπου είναι αναγκαίο, την ελάχιστη διάρκεια ισχύος της σύμβασης, στην περίπτωση συμβάσεων για την παροχή αγαθών ή υπηρεσιών που εκπληρώνεται διαρκώς ή περιοδικώς.\n(2) Οι πληροφορίες που αναφέρονται στο εδάφιο (1), των οποίων ο εμπορικός σκοπός πρέπει να είναι σαφής, πρέπει να παρέχονται κατά τρόπο ευκρινή και κατανοητό με όποιο τρόπο αρμόζει στο χρησιμοποιούμενο μέσο εξ αποστάσεως επικοινωνίας λαμβανομένων ιδιαίτερα υπόψη, των αρχών της καλής πίστης κατά τις εμπορικές συναλλαγές και των αρχών που διέπουν την προστασία των μη ικανών προς δικαιοπραξία, όπως οι ανήλικοι.\n(3) Στην περίπτωση τηλεφωνικών επικοινωνιών, η ταυτότητα του προμηθευτή και ο εμπορικός σκοπός της κλήσης πρέπει να διευκρινίζονται σαφώς στην αρχή οποιασδήποτε συζήτησης με τον καταναλωτή.\n6.-(1) Σε εύθετο χρόνο, κατά την εκπλήρωση της σύμβασης, και το αργότερο κατά τη στιγμή της παράδοσης όσον αφορά τα αγαθά τα οποία δεν πρόκειται να παραδοθούν σε τρίτους, πρέπει να παρέχεται στον καταναλωτή γραπτή επιβεβαίωση ή επιβεβαίωση με άλλο μόνιμο μέσο επικοινωνίας διαθέσιμο και προσιτό σε αυτόν και στη γλώσσα που χρησιμοποιήθηκε στην πρόταση σύναψης της σύμβασης των πληροφοριών που αναφέρονται στο άρθρο 5, εδάφιο (1), παράγραφοι (α) έως (στ), εκτός αν οι πληροφορίες αυτές έχουν ήδη δοθεί στον καταναλωτή πριν από τη σύναψη της σύμβασης, γραπτώς ή με άλλο μόνιμο μέσο επικοινωνίας διαθέσιμο και προσιτό σε αυτόν και στη γλώσσα που χρησιμοποιήθηκε στην πρόταση σύναψης της σύμβασης.\n(2) Στην περίπτωση των αγαθών που πρόκειται να παραδοθούν σε τρίτους, πρέπει να παρέχεται στον καταναλωτή έγγραφη επιβεβαίωση ή επιβεβαίωση με άλλο μόνιμο μέσο επικοινωνίας διαθέσιμο και προσιτό σε αυτόν των πληροφοριών που αναφέρονται στο άρθρο 5, εδάφιο (1), παράγραφοι (α) έως (στ) στη γλώσσα που χρησιμοποιήθηκε στην πρόταση σύναψης της σύμβασης το συντομότερο μετά την παράδοση των αγαθών.\n(3) Ο προμηθευτής έχει καθήκον, σε κάθε περίπτωση σύναψης σύμβασης εξ αποστάσεως να παρέχει-\n(α) Γραπτή ενημέρωση σχετικά με τους όρους και τον τρόπο άσκησης του δικαιώματος υπαναχώρησης, σύμφωνα με τις διατάξεις του άρθρου 7, περιλαμβανομένων των περιπτώσεων που αναφέρονται στην παράγραφο (7)(α) του άρθρου 7, και σε χωριστό έντυπο, υπόδειγμα ειδοποίησης υπαναχώρησης του καταναλωτή από τη σύμβαση όπως εκτίθεται στο Τρίτο Παράρτημα του παρόντος Νόμου.\n(β) τη γεωργική διεύθυνση του καταστήματος του προμηθευτή όπου ο καταναλωτής μπορεί να απευθύνει τα παράπονα του,\n(γ) πληροφορίες σχετικές με την εξυπηρέτηση μετά την πώληση και τις υφιστάμενες εμπορικές εγγυήσεις.\n(δ) τους όρους καταγελίας της σύμβασης, όταν πρόκειται για σύμβαση αόριστου χρόνου ή διαρκείας μεγαλύτερης του ενός έτους.\n(4) Τα εδάφια (1), (2) και (3) δεν εφαρμόζονται στις υπηρεσίες που εκτελούνται με τη χρήση μέσου επικοινωνίας εξ αποστάσεως, εφόσον οι υπηρεσίες αυτές παρέχονται μία φορά και τιμολογούνται από το φορέα του μέσου επικοινωνίας εξ αποστάσεως. Εντούτοις, ο καταναλωτής πρέπει σε όλες τις περιπτώσεις να μπορεί να πληροφορείται τη γεωγραφική διεύθυνση του καταστήματος του προμηθευτή, όπου μπορεί να απευθύνει τα παράπονα του.\n7.-(1) Σε κάθε σύμβαση εξ αποστάσεως ο καταναλωτής έχει το δικαίωμα να υπαναχωρήσει μονομερώς από τη συμβατική του δέσμευση, αζημίως και χωρίς να δηλώσει την αιτία, αποστέλλοντας γραπτή ειδοποίηση μέσα σε προθεσμία δεκατεσσάρων ημερών που αρχίζει-\n(α) Στην περίπτωση αγαθών, από την επομένη της ημέρας της παραλαβής τους από τον καταναλωτή, ή από την επομένη της ημέρας, κατά την οποία έχουν εκπληρωθεί οι υποχρεώσεις του προμηθευτή που αναφέρονται στο άρθρο 6, οποιαδήποτε απ’ αυτές ήθελε είναι μεταγενέστερη,\n(β) στην περίπτωση υπηρεσιών, από την επομένη της ημέρας της σύναψης της σύμβασης ή από την επομένη της ημέρας κατά την οποία έχουν εκπληρωθεί οι υποχρεώσεις του προμηθευτή που προβλέπονται στο άρθρο 6, οποιαδήποτε απ’ αυτές ήθελε είναι μεταγενέστερη, νοουμένου ότι η χρονική περίοδος μεταξύ της σύναψης της σύμβασης και της εκπλήρωσης των υποχρεώσεων του προμηθευτή που προβλέπονται στο άρθρο 6 δεν υπερβαίνει τους τρεις μήνες.\n(2) Αν ο προμηθευτής δεν έχει εκπληρώσει τις υποχρεώσεις του σύμφωνα με το άρθρο 6, η προθεσμία των δεκατεσσάρων ημερών που αναφέρεται στο εδάφιο (1) καθίσταται τρίμηνη και αρχίζει-\n(α) Για τα αγαθά από την επομένη της ημέρας παραλαβής τους από τον καταναλωτή,\n(β) για τις υπηρεσίες από την επομένη της ημέρας της σύναψης της σύμβασης:\nΝοείται ότι αν δοθούν οι αναφερόμενες στο άρθρο 6 πληροφορίες εντός της τρίμηνης αυτής προθεσμίας, αρχίζει από τη στιγμή αυτή η αναφερόμενη στο εδάφιο (1) προθεσμία των δεκατεσσάρων ημερών.\n(3) Η ειδοποίηση που αποστέλλεται από τον καταναλωτή στον προμηθευτή για σκοπούς υπαναχώρησης από τη σύμβαση δυνάμει του εδαφίου (1) θα αναφέρει-\n(α) Ότι ο καταναλωτής έχει αποφασίσει να υπαναχωρήσει από τη σύμβαση,\n(β) την ημερομηνία που δίδεται η ειδοποίηση, και\n(γ) το όνομα και τη διεύθυνση του προσώπου προς το οποίο δίδεται η ειδοποίηση σύμφωνα με αυτά που αναφέρονται στη σύμβαση.\n(4) Η ειδοποίηση που αναφέρεται στο εδάφιο (1) δύναται να δοθεί κατά τον τύπο υπαναχώρησης που συνοδεύει τη σύμβαση ή άλλο γραπτό τύπο που ικανοποιεί τις απαιτήσεις του εδαφίου (1).\n(5) Η ειδοποίηση υπαναχώρησης η οποία αποστέλλεται μέσω του ταχυδρομείου θεωρείται ότι δίδεται κατά το χρόνο της ταχυδρόμησης, ανεξάρτητα αν αυτή έχει παραληφθεί ή όχι.\n(6) Η αποστολή της ειδοποίησης έχει ως συνέπεια την απαλλαγή του καταναλωτή από κάθε υποχρέωση που απορρέει από τη ματαιωθείσα σύμβαση, εκτός από την ευθύνη να επιδείξει εύλογη φροντίδα για την επιστροφή των αγαθών η οποία πρέπει να πραγματοποιηθεί το αργότερο εντός τριάντα ημερών από την ημέρα ματαίωσης της σύμβασης. Το άμεσο κόστος επιστροφής των αγαθών θα βαρύνει στην προκειμένη περίπτωση τον καταναλωτή.\n(7) Εκτός αντιθέτου συμφωνίας των συμβαλλομένων, ο καταναλωτής δε δύναται να ασκήσει το δικαίωμα υπαναχώρησης που προβλέπεται στο εδάφιο (1) για τις συμβάσεις-\n(α) Παροχής υπηρεσιών, η εκτέλεση των οποίων άρχισε κατόπιν συμφωνίας του καταναλωτή πριν από τη λήξη της προθεσμίας των δεκατεσσάρων ημερών που προβλέπεται στο εδάφιο (1),\n(β) προμήθειας αγαθών ή παροχής υπηρεσιών η τιμή των οποίων εξαρτάται από τις διακυμάνσεις της χρηματαγοράς, τις οποίες δεν είναι δυνατό να ελέγξει ο προμηθευτής,\n(γ) προμήθειας αγαθών που κατασκευάζονται σύμφωνα με τις προδιαγραφές του καταναλωτή ή σαφώς εξατομικευμένων, ή τα οποία, εκ της φύσεως τους, δεν είναι δυνατό να επιστραφούν ή μπορούν να αλλοιωθούν ή λήγουν σύντομα,\n(δ) προμήθειας οπτικοακουστικών εγγραφών, δίσκων και λογισμικού, που έχουν αποσφραγισθεί από τον καταναλωτή,\n(ε) προμήθειας εφημερίδων και παντός τύπου περιοδικών,\n(στ) παροχής υπηρεσιών, στοιχημάτων και λαχείων.\nΕκπλήρωση της σύμβασης\n8.-(1) Εκτός αν άλλως τα μέρη συμφωνήσουν, ο προμηθευτής οφείλει να εκπληρώσει τη σύμβαση εντός προθεσμίας τριάντα ημερών από την επομένη της ημέρας κατά την οποία ο καταναλωτής του διαβίβασε την παραγγελία.\n(2) Σε περίπτωση κατά την οποία ο προμηθευτής αδυνατεί να εκπληρώσει την προβλεπόμενη από τη σύμβαση παροχή του για οποιοδήποτε λόγο, τότε αυτός υποχρεούται αμέσως να ενημερώσει σχετικά τον καταναλωτή προς τον οποίο οφείλει να επιστρέψει το ταχύτερο και εν πάσει περιπτώσει εντός δεκατεσσάρων ημερών οποιοδήποτε ποσό είχε εισπράξει σε σχέση με την παροχή που κατέστη αδύνατη.\n(3) Ο προμηθευτής δύναται να προμηθεύσει στον καταναλωτή αγαθά ή υπηρεσίες ισοδύναμης ποιότητας ή τιμής, εάν η δυνατότητα αυτή προβλέπετο πριν από τη σύναψη της σύμβασης ή στη σύμβαση. Ο προμηθευτής οφείλει να ενημερώνει τον καταναλωτή για τη δυνατότητα αυτή με σαφή και κατανοητό τρόπο. Τα έξοδα επιστροφής των αγαθών τα οποία συνεπάγεται η άσκηση του δικαιώματος υπαναχώρησης βαρύνουν στην περίπτωση αυτή τον προμηθευτή, ο οποίος έχει καθήκον να ενημερώνει σχετικά τον καταναλωτή. Στις περιπτώσεις αυτές η προμήθεια αγαθών ή η παροχή υπηρεσίας δεν μπορεί να εξομοιωθεί με παροχή μη παραγγελθέντων κατά την έννοια του άρθρου 13.\nΕπιστροφή αγαθών μετά τη ματαίωση της σύμβασης\n10.-(1) Τηρουμένων των διατάξεων του εδαφίου (2) του παρόντος άρθρου, καταναλωτής ο οποίος, πριν από τη ματαίωση της σύμβασης κατά την άσκηση του δικαιώματος του δυνάμει του άρθρου 7, απέκτησε την κατοχή αγαθών δυνάμει της σύμβασης υποχρεούται, υπό την επιφύλαξη τυχόν δικαιώματος επίσχεσης, άμα τη ματαιώσει να επιστρέψει τα αγαθά στον προμηθευτή και στο μεταξύ να τα έχει στην κατοχή του επιδεικνύοντας εύλογη φροντίδα γι’ αυτά.\n(2) Ο καταναλωτής δεν έχει καθήκον να επιστρέψει-\n(α) Αγαθά που αλλοιώνονται~\n(β) αγαθά τα οποία λόγω της φύσης τους καταναλίσκονται από τη χρήση τους και τα οποία, πριν από τη ματαίωση της σύμβασης, έχουν με αυτόν τον τρόπο καταναλωθεί~\n(γ) αγαθά που προμηθεύονται προς αντιμετώπιση επείγουσας ανάγκης~ ή\n(δ) αγαθά τα οποία, πριν από τη ματαίωση, ενσωματώθηκαν σε κινητή ή ακίνητη περιουσία η οποία δεν αποτελεί μέρος της σύμβασης που ματαιώθηκε,\nαλλά έχει καθήκον να καταβάλει την εύλογη αξία για την παροχή των αγαθών και την παροχή οποιωνδήποτε υπηρεσιών που έχουν σχέση με την παροχή των αγαθών πριν από τη ματαίωση της σύμβασης.\nΕπιστροφή πληρωμών κ.λ.π.\n11.-(1) Όταν σύμβαση ματαιωθεί σύμφωνα με τις διατάξεις του άρθρου 7, οποιοδήποτε ποσό καταβλήθηκε από ή εκ μέρους του καταναλωτή επί τη βάσει ή τη προόψει της σύμβασης αυτής ή οποιασδήποτε συμφωνίας παροχής πίστωσης, που σχετίζεται με αυτή υπό τις περιστάσεις που περιγράφονται στο εδάφιο (1) του άρθρου 12 καθίσταται αμέσως επιστρεπτέο.\n(2) Αν αγαθά περιήλθαν στην κατοχή του καταναλωτή με βάση τους όρους της ματαιωθείσας σύμβασης, ο καταναλωτής θα έχει δικαίωμα επίσχεσης των αγαθών για οποιοδήποτε ποσό είναι επιστρεπτέο σε αυτόν δυνάμει του εδαφίου (1).\n(3) Όταν δοθεί οποιαδήποτε εξασφάλιση σε σχέση με τη ματαιωθείσα σύμβαση, η εξασφάλιση αυτή θεωρείται, στην έκταση που δόθηκε, ότι ουδέποτε είχε δοθεί και οποιαδήποτε περιουσία δόθηκε στον έμπορο αποκλειστικά για τους σκοπούς της πιο πάνω εξασφάλισης επιστρέφεται αμέσως στον καταναλωτή.\nΜαταίωση συμφωνιών παροχής πιστώσεων\n12.-(1) Όταν ματαιώνεται σύμβαση σύμφωνα με τις διατάξεις του άρθρου 7 και ο καταναλωτής έχει συμφωνήσει, με την παρακίνηση του προμηθευτή, πριν από τη ματαίωση της σύμβασης, να επωφεληθεί πιστώσεων που παραχωρήθηκαν από τον προμηθευτή ή από τρίτο πρόσωπο με σκοπό να πληρωθεί η αξία των εν λόγω αγαθών ή υπηρεσιών ή μέρος αυτής, περιλαμβανομένων οποιωνδήποτε πρόσθετων εξόδων για την παροχή τους, τότε ανεξάρτητα αν η συμφωνία παροχής πίστωσης περιλαμβάνεται στη σύμβαση ή αποτελεί το αντικείμενο ξεχωριστής σύμβασης και ανεξάρτητα αν η συμφωνία παροχής πίστωσης καθορίζει ή όχι το σκοπό της παρεχόμενης πίστωσης, η συμφωνία παροχής πίστωσης θεωρείται ότι έχει ματαιωθεί μαζί με τη ματαίωση της σύμβασης και ο καταναλωτής δε θα υπέχει οποιαδήποτε ευθύνη αναφορικά με τη συμφωνία παροχής πίστωσης, τηρουμένων των διατάξεων που αναφέρονται στο εδάφιο (2).\n(2) Όταν, υπό τις περιστάσεις που αναφέρονται στο εδάφιο (1), είχε καταβληθεί οποιοδήποτε ποσό από το πρόσωπο, που παραχώρησε πίστωση στον προμηθευτή ή στον καταναλωτή δυνάμει συμφωνίας παροχής πίστωσης, το ποσό αυτό επιστρέφεται αμέσως, και αν πριν από την επιστροφή παρήλθε οποιαδήποτε χρονική περίοδος από το χρόνο κατά τον οποίο δόθηκε η ειδοποίηση ματαίωσης της σύμβασης, ο προμηθευτής, ή ανάλογα με την περίπτωση, ο καταναλωτής θα υπέχει ευθύνη προς καταβολή τόκου επί του ποσού που πληρώθηκε, και ο τόκος αυτός θα υπολογίζεται για την περίοδο αυτή με επιτόκιο που θα ίσχυε δυνάμει των όρων της συμφωνίας παροχής πίστωσης.\n13.-(1) Απαγορεύεται η προμήθεια αγαθών ή η παροχή υπηρεσιών σε καταναλωτή, χωρίς προηγούμενη παραγγελία του, στις περιπτώσεις που η παροχή αυτή συνεπάγεται αίτημα πληρωμής.\n(2) Τηρουμένων των διατάξεων του εδαφίου (1), σε περίπτωση που οποιοσδήποτε καταναλωτής λάβει αγαθά τα οποία δεν είχε παραγγείλει προηγουμένως και κατά τη διάρκεια περιόδου τριάντα ημερών αρχομένης από της ημέρας παραλαβής των αγαθών ούτε ο προμηθευτής ούτε άλλο πρόσωπο εξουσιοδοτημένο να ενεργεί εκ μέρους του ζήτησε την επιστροφή των αγαθών, τότε ο καταναλωτής δύναται, όσον αφορά τις σχέσεις του με τον προμηθευτή, να χρησιμοποιήσει, χειριστεί ή διαθέσει τα αγαθά αυτά ως αν αυτά ήταν δωρεά προς αυτόν άνευ όρων και οποιαδήποτε δικαιώματα του προμηθευτή επί των αγαθών ή άλλου προσώπου εκ μέρους του οποίου ή στο όνομα του οποίου ο προμηθευτής ενήργησε κατά την αποστολή των αγαθών, εξαλείφονται.\n(3) Ο προμηθευτής δεν αποκτά κανένα δικαίωμα πληρωμής για παροχή μη παραγγελθέντων αγαθών ή δικαίωμα αποζημίωσης για οποιαδήποτε δαπάνη ή συναφή ζημιά που προέκυψε κατά την αποστολή αυτών στον καταναλωτή και οποιεσδήποτε αξιώσεις για πληρωμή ή αποζημίωση θα είναι άκυρες και άνευ νομικής ισχύος.\n(4) Τηρουμένων των διατάξεων του παρόντος άρθρου τα τυχόν έξοδα επιστροφής μη παραγγελθέντων αγαθών βαρύνουν τον προμηθευτή.\n(5) Σε περίπτωση που καταναλωτής λάβει οποιαδήποτε αγαθά χωρίς προηγούμενη παραγγελία του, η παράλειψη απάντησης από μέρους του δεν ισοδυναμεί με συναίνεση.\n14.-(1) Απαιτείται η προηγούμενη συγκατάθεση του καταναλωτή για τη χρήση από έναν προμηθευτή των ακόλουθων μέσων επικοινωνίας εξ αποστάσεως-\n(α) Αυτοματοποιημένου συστήματος κλήσεως χωρίς ανθρώπινη παρέμβαση (συσκευής αυτόματης κλήσεως),\n(β) μηχανήματος τηλεομοιοτυπίας (φαξ).\n(2) Τα μέσα επικοινωνίας εξ αποστάσεως, εκτός από αυτά που αναφέρονται στο εδάφιο (1), τα οποία καθιστούν δυνατή την ατομική επικοινωνία, δύνανται να χρησιμοποιηθούν μόνο στις περιπτώσεις που ο καταναλωτής δεν έχει εκδηλώσει την αντίθεση του.\nΥποχρέωση προμηθευτών και φορέων των μέσων επικοινωνίας\n15. Οι προμηθευτές και οι φορείς μέσων επικοινωνίας υποχρεούνται να θέτουν τέρμα στις πρακτικές που δε συμφωνούν με τις διατάξεις του παρόντος Νόμου.\nΜΕΡΟΣ ΙΙΙ ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ ΜΕΣΩ ΔΙΚΑΣΤΙΚΩΝ ΔΙΑΤΑΓΜΑΤΩΝ\nΕξέταση παραβάσεων και επιβολή ποινών\n16.-(1) Η Εντεταλμένη Υπηρεσία εξετάζει, κατόπιν υποβολής παραπόνου ή και αυτεπάγγελτα, παραβάσεις οποιασδήποτε προστατευτικής των καταναλωτών διάταξης του παρόντος Νόμου.\n(2) Όταν η Εντεταλμένη Υπηρεσία, κατά τη δυνάμει του εδαφίου (1) του παρόντος άρθρου διερεύνηση παραπόνου ή και αυτεπάγγελτης έρευνας, διαπιστώσει παράβαση οποιασδή ποτε προστατευτικής των καταναλωτών διά ταξης του παρόντος Νόμου, έχει εξουσία να προβαίνει στις πιο κάτω ενέρ γειες, ανάλογα με τη φύση και τη βαρύτητα της παράβασης, είτε διαζευκτικά είτε σωρευτικά:\n(α)\tΝα διατάσσει ή να συστήνει στον ενδιαφερόμενο παραβάτη όπως μέσα σε τακτή προθεσμία τερματίσει την παράβαση και αποφύγει επανά ληψή της στο μέλλον ή σε περίπτωση που η παράβαση τερματίστηκε πριν από την έκδοση της απόφασης της Εντεταλμένης Υπηρεσίας, να βεβαιώνει με απόφασή της τον τερματισμό της παράβασης, ή/και\n(β)\tνα επιβάλλει διοικητικό πρόστιμο, ανάλογα με τη φύση, τη βαρύτητα και τη διάρκεια της παράβασης, μέχρι και ογδόντα πέντε χιλιάδες ευρώ, (€85,000), ή/και\n(γ)\tνα αποφασίζει, σε περίπτωση συνέχισης της παράβασης, ότι θα οφείλε ται διοικητικό πρόστιμο από ογδόντα πέντε μέχρι και οκτακόσια πενήντα ευρώ (€85-€850), για κάθε μέρα συνέχισης της παράβασης, ανάλογα με τη φύση και τη βαρύτητα αυτής, ή/και\n(δ) να ζητεί με αίτησή της προς το Δικαστήριο την έκδοση απαγορευτι κού ή προστακτικού διατάγματος, περιλαμβανομένου και προσωρινού διατάγματος, εναντίον οποιουδήποτε προσώπου το οποίο, κατά την κρίση της ενέχεται ή ευθύνεται για την παράβαση αυτή σύμφωνα με τις διατάξεις του άρθρου 17 του παρόντος Νόμου.\n(3) Κατά τη δυνάμει του εδαφίου (1) διερεύνηση οποιασδήποτε παράβασης, η Εντεταλμένη Υπηρεσία δύναται, αν το θεωρήσει σκόπιμο, να λάβει υπόψη της οποιαδήποτε ανάληψη δέσμευσης που παρέχεται έναντι του καταναλωτή από τον παραβάτη ή εκ μέρους του παραβάτη, αναφορικά με τη γενόμενη παράβαση και την προοπτική άρσης ή αποκατάστασης αυτής.\n(4) Η Εντεταλμένη Υπηρεσία οφείλει να αιτιολογεί δεόντως την απόφασή της σε σχέση με την άσκηση οποιασδήποτε από τις εξουσίες που προβλέπονται στο εδάφιο (2) του παρόντος άρθρου.\n16A-(1) Τα προβλεπόμενα στο εδάφιο (2) του άρθρου 16 διοικητικά πρόστιμα, επιβάλλονται στον παραβάτη, με αιτιολογημένη απόφαση της Εντεταλμένης Υπηρεσίας, αφού ακούσει ή δώσει την ευκαιρία στον ενδιαφερόμενο παραβάτη ή εκπρόσωπό του να ακου στεί προφορικώς ή/και γραπτώς.\n(2) Κατά της απόφασης για επιβολή διοικητικού προστίμου επιτρέπεται η άσκηση ιεραρχικής προσφυγής ενώπιον του Υπουργού, μέσα σε προθεσμία τριάντα ημερών από την κοινοποίηση της απόφασης στον παραβάτη.\n(3) Ο Υπουργός εξετάζει την ιεραρχική προσφυγή και, αφού ακούσει τους ενδιαφερόμενους ή δώσει την ευκαιρία σ’ αυτούς να εκθέσουν τις απόψεις τους, αποφασίζει σύμφωνα με το εδάφιο (4) του παρόντος άρθρου.\n(4) Ο Υπουργός δύναται να εκδώσει μια από τις ακόλουθες αποφάσεις\n(α)\tΝα επικυρώσει την προσβληθείσα απόφαση,\n(5) Το ποσό του διοικητικού προστίμου εισπράττεται από την Εντεταλμένη Υπηρεσία όταν περάσει άπρακτη η προς άσκηση προσφυγής ενώπιον του Ανωτάτου Δικαστηρίου, προθεσμία των εβδομήντα πέντε ημερών, η οποία αρχίζει να μετράται από την κοινοποίηση της απόφασης για επιβολή διοικητικού προστίμου ή, σε περίπτωση που ασκείται ιεραρχική προσφυγή ενώπιον του Υπουργού σύμφωνα με το εδάφιο (2) του παρόντος άρθρου, από την επίδοση της απόφασης του Υπουργού επί της ιεραρχικής προσφυγής εναντίον της απόφασης της Εντεταλμένης Υπηρεσίας.\n(6) Σε περίπτωση παράλειψης πληρωμής των κατά τον παρόντα Νόμο επιβαλλόμενων από την Εντεταλμένη Υπηρεσία διοικητικών προστίμων, αυτή λαμβάνει δικαστικά μέτρα και εισπράττεται το οφειλόμενο ποσό ως αστικό χρέος οφειλόμενο προς τη Δημοκρατία.\nΕπίδοση της απόφασης\n16Β-(1) Κάθε απόφαση της Εντεταλμένης Υπηρεσίας ή του Υπουργού δυνάμει του παρόντος Νόμου, δύναται να επιδοθεί σε κάθε επηρεαζόμενο πρόσωπο-\n(α)\tμε ιδιόχειρη παράδοση ή με την άφεση της απόφασης ή με την αποστολή της απόφασης δια συστημένου ταχυδρομείου στην προσήκουσα διεύθυνση, ή\n(β)\tαν το πρόσωπο αυτό είναι νομικό πρόσωπο, με επίδοση της απόφασης σύμφωνα με την παράγραφο (α) στο γραμματέα ή στο διευθυντή ή σ’ οποιοδήποτε διευθύνοντα σύμβουλο, ή\n(γ)\tαν πρόκειται για ομόρρυθμη ή ετερόρρυθμη εταιρεία, με επίδοση του εγγράφου σύμφωνα με την παράγραφο (α) σ’ έναν από τους εταίρους ή σε πρόσωπο το οποίο έχει τον έλεγχο ή τη διεύθυνση των εργασιών της εταιρείας αυτής.\n(α)\tστην περίπτωση επίδοσης σε νομικό πρόσωπο ή στο γραμματέα ή στο διευθυντή ή στο διευθύνοντα σύμβουλό του, η προσήκουσα διεύθυνση θα είναι η διεύθυνση του εγγεγραμμένου ή του κεντρικού γραφείου του νομικού προσώπου·\n(β)\tστην περίπτωση επίδοσης σε ομόρρυθμη ή ετερόρρυθμη εταιρεία ή σε εταίρο ή σε πρόσωπο το οποίο έχει τον έλεγχο ή τη διεύθυνση των εργασιών της εταιρείας αυτής, η προσήκουσα διεύθυνση θα είναι το κεντρικό γραφείο της εταιρείας αυτής.\n(3) Για τους σκοπούς του εδαφίου (2), το κεντρικό γραφείο ενός νομικού προσώπου εγγεγραμμένου εκτός της Δημοκρατίας ή μιας ομόρρυθμης ή ετερόρρυθμης εταιρείας, η οποία διεξάγει εργασία εκτός της Δημοκρατίας, θα είναι το κεντρικό γραφείο αυτής στη Δημοκρατία, αν υπάρχει τέτοιο γραφείο και σε αντίθετη περίπτωση, το κεντρικό γραφείο αυτής στη χώρα όπου το νομικό πρόσωπο ή η ομόρρυθμη ή η ετερόρρυθμη εταιρεία εδρεύει.\nΔιοικητικές αρχές. Τεκμηρίωση ισχυρισμών\n16Γ. Κατά την εκδίκαση των ιεραρχικών προσφυγών, που προβλέπονται στο άρθρο 16Α, ο Υπουργός δύναται:\n(α)\tνα ζητά από τον εμπορευόμενο να προσκομίσει, μέσα σε εύλογο υπό τις περιστάσεις χρονικό διάστημα, αποδεικτικά στοιχεία σχετικά με την ακρίβεια των πραγματικών ισχυρισμών που αναφέρονται σε μια εμπορική πρακτική, εφόσον αυτό κρίνεται αναγκαίο, επί τη βάσει των δεδομένων της συγκεκριμένης υπόθεσης και λαμβάνοντας υπόψη τα έννομα συμφέροντα του εμπορευόμενου και των λοιπών επηρεαζόμενων ή/και\n(β)\tνα θεωρεί ανακριβείς τους πραγματικούς ισχυρισμούς, εφόσον τα αποδεικτικά στοιχεία που ζητούνται σύμφωνα με την παράγραφο (α) δεν προσκομιστούν έγκαιρα ή θεωρηθούν ανεπαρκή από τον Υπουργό.\n17.-(1) Το Δικαστήριο ενώπιον του οποίου εκδικάζεται οποιαδήποτε αίτηση δυνάμει του εδαφίου (2) του άρθρου 16 έχει εξουσία, τηρουμένων των διατάξεων του περί Πολιτικής Δικονομίας Νόμου, των περί Δικαστηρίων Νόμων και των περί Πολιτικής Δικονομίας Διαδικαστικών Κανονισμών, να εκδώσει απαγορευτικό ή προστακτικό διάταγμα, περιλαμβανομένου και προσωρινού διατάγματος, με το οποίο να διατάσσει-\n(α) Την άμεση παύση και/ή μη επανάληψη της γενομένης παράβασης~ και/ή\n(β) την εντός ορισμένης προθεσμίας λήψη τέτοιων διορθωτικών κατά την κρίση του Δικαστηρίου μέτρων προς άρση της παράνομης κατάστασης που δημιούργησε η περί ης η αίτηση παράβαση~ και/ή\n(γ) τη δημοσίευση του συνόλου ή μέρους της σχετικής απόφασης του Δικαστηρίου ή τη δημοσίευση επανορθωτικής ανακοίνωσης με σκοπό την εξάλειψη των τυχόν συνεχιζόμενων επιπτώσεων της περί ης η αίτηση παράβασης~ και/ή\n(δ) οποιαδήποτε άλλη ενέργεια ή μέτρο που ήθελε κριθεί αναγκαίο ή εύλογο υπό τις περιστάσεις της συγκεκριμένης υπόθεσης.\n(2) Το διάταγμα που εκδίδεται δυνάμει του εδαφίου (1) δύναται να αφορά όχι μόνο στις συγκεκριμένες πράξεις ή συμπεριφορά του καθ’ ου η αίτηση έναντι συγκεκριμένου καταναλωτή, αλλά και σε παρόμοιες μελλοντικές πράξεις ή συμπεριφορά αυτού έναντι των καταναλωτών γενικά.\n19. Η Εντεταλμένη Υπηρεσία δύναται να μεριμνήσει για τη διάδοση τέτοιων πληροφοριών και συμβουλών, περιλαμβανομένων διαταγμάτων του Δικαστηρίου, αναφορικά με την εφαρμογή του παρόντος Νόμου, τις οποίες αυτή θεωρεί χρήσιμες για την εξυπηρέτηση του κοινού, καθώς και όλων των προσώπων που ενδεχομένως επηρεάζονται από τις διατάξεις του παρόντος Νόμου.\nΣύγκρουση συμβατικών όρων με τις πρόνοιες του Νόμου\n20.-(1) Όρος ο οποίος περιέχεται σε σύμβαση για την οποία εφαρμόζεται ο παρών Νόμος είναι άκυρος στην έκταση που συγκρούεται ή είναι ασυμβίβαστος με οποιαδήποτε διάταξη του παρόντος Νόμου σχετικά με την προστασία του καταναλωτή.\n(2) Όταν οποιαδήποτε διάταξη του παρόντος Νόμου καθορίζει το καθήκον ή την υποχρέωση του καταναλωτή κάτω από ορισμένες περιστάσεις, τότε οποιοσδήποτε όρος που περιέχεται σε σύμβαση για την οποία εφαρμόζεται ο παρών Νόμος είναι ασυμβίβαστος με την εν λόγω διάταξη, αν ο όρος αυτός τείνει ή επιδιώκει να επιβάλει, άμεσα ή έμμεσα, οποιοδήποτε πρόσθετο καθήκον ή υποχρέωση στον καταναλωτή κάτω από τις περιστάσεις αυτές.\n21. Οποιαδήποτε παραίτηση του καταναλωτή από τα δικαιώματα που του παρέχονται από τις διατάξεις του παρόντος Νόμου είναι άκυρη.\nΕπιφύλαξη άλλων νόμων\n22.-(1) Οι διατάξεις του παρόντος Νόμου εφαρμόζονται με την επιφύλαξη των διατάξεων άλλων νόμων που διέπουν εξ ολοκλήρου ορισμένους τύπους συμβάσεων εξ αποστάσεως.\n(2) Στις περιπτώσεις που ειδικές διατάξεις άλλων νόμων διέπουν ορισμένες μόνο πλευρές της προμήθειας αγαθών ή της παροχής υπηρεσιών, θα ισχύουν για τις συγκεκριμένες αυτές πλευρές της εξ αποστάσεως συμβάσεως οι εν λόγω διατάξεις και όχι οι διατάξεις του παρόντος Νόμου.\nΕυθύνη αξιωματούχων,υπαλλήλων κλπ.,νομικών προσώπων.\n22Α. Όταν οποιαδήποτε παράβαση δυνάμει του παρόντος Νόμου διαπράττεται από νομικό πρόσωπο ή από πρόσωπο που ενεργεί εκ μέρους νομικού προσώπου, και αποδεικνύεται ότι έχει διαπραχθεί με τη συγκατάθεση, συνενοχή ή έγκριση ή έχει διευκολυνθεί από την επιδειχθείσα αμέλεια συμβούλου, διευθυντή, γραμματέα ή οποιουδήποτε άλλου αξιωματούχου του νομικού προσώπου ή υπαλλήλου ή οποιουδήποτε άλλου φυσικού προσώπου που φαίνεται ότι ενεργεί υπό τέτοια ιδιότητα, το φυσικό αυτό πρόσωπο είναι επίσης ένοχο της προαναφερθείσας παράβασης.\nΑπαγόρευση σύναψης καταναλωτικών συμβάσεων εξ αποστάσεως για λόγους δημοσίου συμφέροντος\n23. Η σύναψη καταναλωτικών συμβάσεων εξ αποστάσεως δύναται να απαγορεύεται ή περιορίζεται για συγκεκριμένα προϊόντα ή υπηρεσίες σύμφωνα με τις διατάξεις οποιασδήποτε άλλης εν ισχύ νομοθεσίας για λόγους δημοσίου συμφέροντος.\n24. Η προσαγωγή της απόδειξης σχετικά με την εκ των προτέρων πληροφόρηση, τη γραπτή επιβεβαίωση των πληροφοριών, την τήρηση των προθεσμιών και τη συγκατάθεση του καταναλωτή βαρύνει τον προμηθευτή.\n25. Παρά την ύπαρξη οποιασδήποτε συμβατικής ρήτρας η οποία καθιστά ή σκοπεί να καταστήσει εφαρμοστέο στη σύμβαση το δίκαιο άλλης επικράτειας πλην των κρατών μελών της Ευρωπαϊκής Ένωσης, ο παρών Νόμος τυγχάνει εφαρμογής, αν ένα από τα δύο ή και τα δύο από τα πιο κάτω συντρέχουν, δηλαδή-\n(α) Η ρήτρα αυτή, κατά την κρίση του δικαστηρίου, έχει ως αποτέλεσμα την εφαρμογή δικαίου κατώτερης προστασίας από την προστασία που παρέχεται με τον παρόντα Νόμο~ ή\n(β) κατά τη σύναψη της σύμβασης ο καταναλωτής είχε τη συνήθη διαμονή του είτε στην Κυπριακή Δημοκρατία είτε σε κράτος μέλος της Ευρωπαϊκής Ένωσης και τα αναγκαία μέτρα για τη σύναψη ή την εκπλήρωση της σύμβασης είχαν ληφθεί στην επικράτεια είτε της Κυπριακής Δημοκρατίας είτε κράτους μέλους της Ευρωπαϊκής Ένωσης από τον καταναλωτή ή από άλλους για λογαριασμό του καταναλωτή.\n26. Ο παρών Νόμος τίθεται σε ισχύ δύο μήνες μετά τη δημοσίευση του στην Επίσημη Εφημερίδα της Δημοκρατίας.\nΜέσα επικοινωνίας που δύνανται να χρησιμοποιηθούν για τη σύναψη\nσύμβασης μεταξύ προμηθευτή και καταναλωτή\n-\tΈντυπα χωρίς παραλήπτη\n-\tΈντυπα με παραλήπτη\n-\tΤυποποιημένες επιστολές\n-\tΔιαφημιστικά έντυπα με στέλεχος παραγγελίας\n-\tΤηλέφωνο με ανθρώπινη παρέμβαση\n-\tΤηλέφωνο χωρίς ανθρώπινη παρέμβαση (αυτόματη κλήση, οπτικοακουστική τηλεφωνία)\n-\tΤηλέφωνο εικόνας (τηλέφωνο με εικόνα)\n-\tΒιντεοτέξτ (μικροϋπολογιστής, τηλεοπτική οθόνη) με πληκτρολόγιο\tή οθόνη αμφίδρομης επικοινωνίας\n-\tΗλεκτρονικό ταχυδρομείο\n-\tΤηλεομοιοτυπία (φαξ)\n-\tΤηλεόραση (τηλεαγορά)\nΤΥΠΟΣ ΥΠΑΝΑΧΩΡΗΣΗΣ ΑΠΟ ΤΗ ΣΥΜΒΑΣΗ ΠΩΛΗΣΗΣ\n(συμπληρώστε και επιστρέψετε τον τύπο αυτό ΜΟΝΟ ΑΝ\nΕΠΙΘΥΜΕΙΤΕ ΝΑ ΜΑΤΑΙΩΣΕΤΕ ΤΗ ΣΥΜΒΑΣΗ)\nΠΡΟΣ:\t(Ο έμπορος να γράψει το όνομα και τη διεύθυνση του προσώπου προς το οποίο δύναται να δοθεί η ειδοποίηση).\nΕγώ/Εμείς διά του παρόντος ματαιώνω/ουμε τη σύμβαση μου/μας.\n(Ο έμπορος να γράψει αριθμό αναφοράς, κώδικα ή άλλες λεπτομέρειες για να γίνει δυνατή η εξακρίβωση της σύμβασης. Δύναται επίσης να γράψει το όνομα και τη διεύθυνση του καταναλωτή).\nΥπογραφή καταναλωτή: .................................................\n2 του Ν. 125(Ι)/09Κατάργηση του άρθρου 9 του βασικού νόμου\nΑπό την ημερομηνία έναρξης της ισχύος του περί Υπηρεσιών Πληρωμών Νόμου του 2009, το άρθρο 9 του βασικού νόμου καταργείται.\n36 του Ν. 133(Ι)/2013Κατάργηση\nΜε τη θέση σε ισχύ του παρόντος Νόμου [Σ.Σ.: δηλαδή του Ν. 133(Ι)/2013], ο περί της Σύναψης Καταναλωτικών Συμβάσεων Εκτός Εμπορικού Καταστήματος Νόμος [Σ.Σ.: δηλαδή ο Ν. 13(Ι)/2000] και ο περί της Σύναψης Καταναλωτικών Συμβάσεων εξ Αποστάσεως Νόμος [Σ.Σ.: δηλαδή ο Ν. 14(Ι)/2000] καταργούνται.\n37 του Ν. 133(Ι)/2013Έναρξη Ισχύος\nΟ παρών Νόμος [Σ.Σ.: δηλαδή ο Ν. 133(Ι)/2013] τίθεται σε ισχύ από την 31η Ιουνίου 2014.


NEAT-MICROPHONES Bumblebee USB Πυκνωτικό Μικρόφωνο - eNakas Music\nNEAT-MICROPHONES Bumblebee USB Πυκνωτικό Μικρόφωνο\nΠυκνωτικό μικρόφωνο με USB, Επαγγελματική ποιότητα εγγραφής, 24 χιλ. πυκνωτική κάψα, Καρδιοειδές πολικό διάγραμμα, απόκριση συχνότητας 20 Hz - 20 kHz\nPart number: H10NM00002\nΕπαγγελματικό πυκνωτικό μικρόφωνο με USB σύνδεση, ιδανικό για επαγγελματική χρήση και home recording studios καθώς και για broadcast εφαρμογές, το μικρόφωνο Bumblebee παρέχει εξαιρετική ηχητική ποιότητα και συνδέεται με το MAC / PC σας χωρίς την ανάγκη εγκατάστασης εξειδικευμένων drivers ενώ ενσωματώνει υψηλής ποιότητας A/D μετατροπέα, 24 χιλ. πυκνωτική κάψα, καρδιοειδές πολικό διάγραμμα, απόκριση συχνότητας 20 Hz - 20 kHz, Sample Rate / Bit Depth 96 kHz/24 bit, Ευαισθησία 16.0 mV/Pa at 1 kHz (1 Pa = 94 dB SPL), Maximum SPL 128 dB SPL (0.5% THD), S/N Ratio 98.0 dB-A (IEC 651), Noise Level 14.0 dB-A (IEC 651), Δυναμικό εύρος 98.0 dB (@ 2.5k ohms)\nHeadphone Amplifier Αντίσταση 16 ohms, Power Output 100 mW, THD 0.05%, Απόκριση συχνότητας 20 Hz - 22 kHz, S/N Ratio 90.0 dB\nΕυαισθησία: 16.0 mV/Pa at 1 kHz (1 Pa = 94 dB SPL)\nhttp://www.nakas.gr//prd/neat-microphones-bumblebee-usb-piknotiko-mikrofono H10NM00002 NEAT-MICROPHONES Bumblebee USB Πυκνωτικό Μικρόφωνο http://b2b.nakas.gr/DomainFileStorage/BD_Nakas/Products/B2C_ProductBrowseLarge/207664_16_308336.JPG 123.00 EUR InStock Επαγγ/κός Ήχος - Εικόνα/Μικρόφωνα/Ενσύρματα Μικρόφωνα


Ηνωμένες Πολιτείες Ιλινόις Marshall Marshall Εικόνες\nMarshall: Εικόνες Φιλτράρισμα φωτογραφιών κατά Όλα (46)\nHad a great stay. Very clean. We had the pool to ourselves. Very quiet and relaxing (Jeff P, Φεβ 2017)\nWild turkeys. (Lisa55 S, Ιαν 2017)\nΥπέροχο μέρος για να περάσετε μια μέρα ή δύο!\nMarshall, Ιλινόις Relax Inn


Φορολογικές δηλώσεις: Εγκύκλιος για τη συμπλήρωση του εντύπου Ε1 - Newsbomb - Ειδησεις\nΟΙΚΟΝΟΜΙΑ 18/04/2018 05:00\nΦορολογικές δηλώσεις: Το νέο έντυπο Ε1 και η εγκύκλιος με τις οδηγίες για την συμπλήρωση της φορολογικής δήλωσης με τα εισοδήματα του 2017 δημοσιεύθηκε στην Εφημερίδα της Κυβερνήσεως. Μεταξύ άλλων στην εγκύκλιο παρέχονται διευκρινίσεις για το πώς θα δηλώσουν οι φορολογούμενοι τις δαπάνες που έκαναν το 2017 με πλαστικό χρήμα για να καλύψουν το αφορολόγητο όριο, τα εισοδήματα από βραχυχρόνιες μισθώσεις τύπου Airbnb, καθώς και τι ισχύει για τους έγγαμους και τους φιλοξενούμενους. Αναλυτικές οδηγίες δίνονται και για το έντυπο Ε2 στο οποίο δηλώνονται τα εισοδήματα από ακίνητα και τα ανείσπρακτα ενοίκια.


Ο Ντέιβιντ Λιντς δεν μπορεί να βρει σωστό παντελόνι και συμπάσχουμε - «Αν δεν είναι σωστό, είναι θλιβερό» | in.gr\nΤο lockdown και η τηλεργασία έχουν αλλάξει τον τρόπο που πολλοί από εμάς βλέπουμε πλέον τα ρούχα. Για παράδειγμα αυτό που πριν μπορεί να βλέπαμε ως ένα απλό skinny παντελόνι τώρα αποκαλύπτεται ξεκάθαρα ως η φυλακή μπουτιών από ύφασμα που πραγματικά είναι.\nΣκληρά υφάσματα, άβολα κοψίματα, τακούνια (lol)- έχουμε πλέον σταματήσει να υποβάλουμε τους εαυτούς μας σε όλα αυτά τα μικρά βασανιστήρια της καθημερινότητας. Και πανδημία και ζουλιγμένη κοιλιά είναι απλά too much.\nΚαθώς λοιπόν σε ολόκληρο τον κόσμο οι πωλήσεις των «ρούχων γραφείου» κατακρημνίζονται και ένα νέο είδος ρουχισμού- κάτι σαν πιο κομψό loungewear- γίνεται όλο και πιο δημοφιλές ερχόμαστε αντιμέτωποι με το ερώτημα: ποιο είναι το σωστό, άνετο παντελόνι; Και το ακόμα σημαντικότερο: που είναι αυτό το παντελόνι;;\nΟ Ντέιβιντ Λιντς είναι μαζί μας. «Ψάχνω για ένα καλό παντελόνι», είπε πρόσφατα στο GQ. «Δεν έχω βρει ποτέ μέχρι τώρα κάποιο παντελόνι που να μου αρέσει πραγματικά.»\nΟ δημιουργός του Twin Peaks έκανε το συγκεκριμένο σχόλιο στο πλαίσιο του «Happiness Project», μιας στήλης του περιοδικού όπου 12 ερωτηθέντες μιλούσαν για κάτι που τους έκανε ευτυχισμένους όταν το φορούσαν.\nΜιλώντας το πρόβλημα των παντελονιών, ο σκηνοθέτης ανέφερε: «Μου αρέσουν τα βολικά παντελόνια και τα ρούχα που μπορώ να φοράω και να δουλεύω, ρούχα μέσα στα οποία να νιώθω άνετα. Δεν μου αρέσει να ντύνομαι επίσημα. Μου αρέσει να φοράω το ίδιο πράγμα κάθε μέρα και να νιώθω άνετα».\n«Είναι θέμα εφαρμογής», συνέχισε, «είναι μια πολύ συγκεκριμένη αίσθηση, και αν (τα παντελόνια) δεν είναι σωστά- και ποτέ δεν είναι- είναι σκέτη θλίψη. Ξέρετε, διακόπτουν τη ροή της ευτυχίας. Ψάχνω, πιστέψτε με.»\nΤον πιστεύουμε και συμπάσχουμε. Ωστόσο μέχρι να βρεθεί κάποια λύση για την κατάσταση, παραθέτουμε αυτό το βίντεο στο οποίο ο ίδιος επιδιορθώνει ένα παντελόνι:\nTAGS: ντέιβιντ λιντςπαντελόνιρούχα\nΣχετικά άρθρα: ➤ O Ντέιβιντ Λιντς ετοιμάζει σειρά στο Νέτφλιξ ➤ O Ντέιβιντ Λιντς διοργανώνει διαδικτυακή συναυλία με την Κέιτι Πέρι και την Kesha ➤ Τιμοτέ Σαλαμέ : Έγινε φιγούρα δράσης από το «Dune»\nSlow Food Πόσο καλά για τη διατροφή μας είναι τελικά τα γαλακτοκομικά προϊόντα; 2 λεπτά πριν\nΟικονομία Νέα ενεργειακή ετικέτα στα ηλεκτρικά είδη - Τι περιλαμβάνει 8 λεπτά πριν\nΕλλάδα Ανοιχτή συζήτηση για τη βία κατά των γυναικών με τη συμμετοχή της Μπεκατώρου 12 λεπτά πριν\nΠαιδί Πώς να διαχειριστείτε ένα πεισματάρικο παιδί 15 λεπτά πριν\nΕλλάδα Σεισμός: Ακατάλληλο το δημοτικό σχολείο στον Κοσκινά μετά τα 6 ρίχτερ [εικόνες] 16 λεπτά πριν\nΕλλάδα Αναχώρηση 35 αιτούντων άσυλο από την Ελλάδα για το Όσλο 21 λεπτά πριν


Μήνυμα Τζούρτζου για τις εκλογές | Κιλκίς24\nΜήνυμα Τζούρτζου για τις εκλογές\nΜήνυμα του Αθανάσιου Τζούρτζου για το αποτέλεσμα των εκλογών:\n“Τώρα που οι τόνοι έχουν πέσει, οφείλουμε όλοι μας με νηφαλιότητα και κυρίως ευθύνη, να αξιολογήσουμε και να ερμηνεύσουμε το εκλογικό αποτέλεσμα και το μήνυμα που έστειλαν με αυτό, οι κάτοικοι του δήμου μας.\nΟι δημότες και οι δημότισσες της Παιονίας έδειξαν με την επιλογή τους, ότι αγνόησαν τις μικροπολιτικές σκοπιμότητες, τις πρακτικές της συκοφαντίας και της παραπληροφόρησης αλλά και την προσπάθεια να κρυφτεί η αλήθεια.\nΈδειξαν ωριμότητα σκέψης και επιλογής. Αξιολόγησαν ορθά και δίκαια και φυσικά επέλεξαν σωστά.\nΑυτή τους την επιλογή έχουμε χρέος να την σεβαστούμε και να την αξιοποιήσουμε για το καλό των ανθρώπων που αναζητούν ένα καλύτερο αύριο για την Παιονία.\nΠρώτα όμως, οφείλουμε να ευχαριστήσουμε όλους και όλες, άνδρες και γυναίκες, και φυσικά τους νέους ψηφοφόρους, που συμμετείχαν σε αρκετά μεγάλο ποσοστό στην εκλογική διαδικασία και έστειλαν το δικός τους μήνυμα.\nΣε ότι με αφορά, θέλω να ανταποδώσω την εμπιστοσύνη που μου έδειξαν οι συνδημότες και συνδημότισσες μου, με ένα μεγάλο ευχαριστώ και μια δημόσια δέσμευση, ότι θα σταθώ δίπλα τους για κάθε μικρό και μεγάλο πρόβλημα που θα συναντήσουν στη γειτονιά τους, στο χωριό τους, στον δήμο μας.\nΥπόσχομαι να εργαστώ με σύνεση και αποφασιστικότητα για το καλό του τόπου μας και την πρόοδο της τοπικής κοινωνίας, χωρίς αποκλεισμούς, επιδιώκοντας συναινέσεις, συνεργασίες και μεγάλες πλειοψηφίες σε κάθε μας απόφαση.\nΜε εφόδια την πολύχρονη εμπειρία στην αυτοδιοίκηση, την εργατικότητα και την αγάπη για τον τόπο μας και κυρίως με εφόδια την αγάπη και την εμπιστοσύνη που μου έδειξαν οι συνδημότες μου, δεσμεύομαι ότι δεν θα τους απογοητεύσω ποτέ.\nΚλείνοντας ευχαριστήσω και τον επικεφαλής του Συνδυασμού μας «Παιονία της Προόδου» και πλέον νέο δήμαρχο Παιονίας Κωνσταντίνο Σιωνίδη για την εμπιστοσύνη του προς το πρόσωπο μου, καθώς και τους συνυποψήφιους μου, για τον καθαρό και έντιμο αγώνα που δώσαμε.\nΠλέον μια νέα περίοδος ξεκινά για τον τόπο μας και στην πορεία αυτή θα είμαστε όλοι μαζί, γιατί στην προσπάθεια αυτή, δεν περισσεύει κανείς.


υπότιτλοι Sense and Sensibility - υπότιτλοι Ελληνικά 2CD srt (ell)\nΛογική και Ευαισθησία Ελληνικά υπότιτλοι (1995) 2CD srt\nSense.And.Sensibility.1995.DVDRip.XviD-Skylane77.CD1.srt (53251bytes) Εμφάνιση προεπισκόπισης\nSense.And.Sensibility.1995.DVDRip.XviD-Skylane77.CD1.avi | 734947702 | Ονόματα ταινιών\nSense and Sensibility (Divx).avi | 730501716 | Ονόματα ταινιών\nSense.And.Sensibility.1995.DVDRip.XviD-Skylane77.CD2.srt (40840bytes) Εμφάνιση προεπισκόπισης\nSENSEA~2.AVI | 734680880 | Ονόματα ταινιών\nAnonymous @ 19/05/2013 . 289x ( 21/11/2017 ) . Προσθήκη στους αγαπημένους . Αναφορά λανθασμένης ταινίας\nSense.and.Sensibility.1995.720p.BluRay.X264-AMIABLE-xaxri 1CD 07/02/2017 72x 0.0 0\nSense.and.Sensibility.1995.720p.HDTV.x264.anoXmous-gre 1CD 19/05/2013 657x 0.0 0\nSense and Sensibility 1995 720p BluRay X264-AMIABLE 1CD 16/04/2013 953x 0.0 0\nSense and Sensibility 1995 1CD 24/03/2012 273x 0.0 0\nSense and Sensibility (1995) 1CD 30/06/2003 4228x 0.0 0 sun_mad (a)\nSense and Sensibility 1CD 13/03/2001 905x 0.0 0 schorschi100 (a)\nΒαθμολογία ταινίας:7.7 / 10 (84302)


Στο νοσοκομείο 10χρονος από ανάφλεξη σόμπας - Press24.gr\nHome Κοινωνία Στο νοσοκομείο 10χρονος από ανάφλεξη σόμπας\n1/03/2016 12:33:00 μ.μ. 0\nΣε νοσοκομείο της Αθήνας διακομίσθηκε ένα δεκάχρονο αγόρι που υπέστη σοβαρά εγκαύματα τρίτου βαθμού στο πρόσωπο και στο σώμα μετά την ανάφλεξη σόμπας στο σπίτι της οικογένειάς του, στον Άγιο Νικόλαο Λασιθίου.\nΤο ατύχημα σημειώθηκε όταν το 10χρονο αγόρι επιχείρησε να ανάψει τη σόμπα πετρελαίου στο σπίτι και σύμφωνα με πληροφορίες χρησιμοποίησε βενζίνη αντί για πετρέλαιο, με αποτέλεσμα να προκληθεί ανάφλεξη.\nΤο αγοράκι μεταφέρθηκε από τους γονείς του, οι οποίοι επίσης τραυματίσθηκαν ελαφρά, στο Νοσοκομείο του Αγίου Νικολάου, με τους γιατρούς να του δίνουν τις πρώτες βοήθειες.\nΟ 10χρονος μεταφέρθηκε στο Πανεπιστημιακό Νοσοκομείο Ηρακλείου και εισήχθη στη Μονάδα Εντατικής Θεραπείας Παίδων του ΠΑΓΝΗ όπου κρίθηκε απαραίτητη η μεταφορά του σε ειδική μονάδα εγκαυμάτων στην Αθήνα .\nΤο απόγευμα το 10χρονο αγόρι διακομίστηκε με αεροσκάφος της Πολεμικής Αεροπορίας στο νοσοκομείο Παίδων Αγία Σοφία.


Rodos-press - Ο Ιταλός Dr. GIACOMO MARTINI συμμετέχει στην προσπάθεια για το Εθνικό Θέατρο Ρόδου μετά από πρόσκληση της Ίριδας Μαυράκη\nΔημοσιεύθηκε : Πέμπτη, 03 Δεκεμβρίου 2020 19:49\nΟ διεθνώς αναγνωρισμένος Ιταλός Dr. GIACOMO MARTINI ανεψιός του ΑΛΕΞΑΝΔΡΟΥ ΔΙΑΚΟΥ συμμετέχει την προσπάθεια για το Εθνικό Θέατρο Ρόδου μετά από πρόσκληση της Ίριδας Μαυράκη.\nΕθνικό Θέατρο Ρόδου- πρώην Teatro Giacomo Puccini\n1937. Πηγή : Υπουργείο Εξωτερικών της Ιταλίας - Φάκελος: Ρόδος, Έρευνα: K. Κογιόπουλος\nΟ γνωστός Ιστορικός και Κριτικός του Κινηματογράφου με τον Δημήτρη Γρηγοριάδη Αντιπρόεδρο του Συλλόγου Προστασίας Περιβάλλοντος Ρόδου και την ερμηνεύτρια- μουσικό Ίριδα Μαυράκη σε συνέντευξη που έδωσαν στην Δημοσιογράφο Αφροδίτη Ερμίδη στο Ντοκουμέντο 18/10/2020, ανέφερε μεταξύ άλλων :\nH κοινωνική και πολιτιστική ζωή της Ελλάδας από τους αρχαίους χρόνους γεννιόνταν από τα θέατρα όπου συγχρωτιζόταν ο λαός ο οποίος πλούτιζε την γνώση του κι εξελισσόταν πολιτισμικά και πολιτικά και πάνω απ’ όλα συμμετείχε στη ζωή της πόλης. Από το αρχαιοελληνικό θέατρο μεταδόθηκε ένα μήνυμα και ένα δίδαγμα προς όλο τον πολιτισμένο κόσμο. Για όλα τα παραπάνω δεν επιτρέπεται για κανέναν λόγο η Ρόδος να αφήσει το δικό της θέατρο στην κατάσταση εγκατάλειψης στην οποία βρίσκεται.΄΄\nΑπό τους πιο σημαντικούς Ιστορικούς και Κριτικούς του Κινηματογράφου της Ιταλίας, ήταν μεταξύ άλλων, υπεύθυνος για το Κέντρο Κινηματογράφου της Emilia - Romagna για πάνω από 30 χρόνια. Συμμετείχε σε αρίθμητα project που αφορούσαν την Ιστορία του Θεάτρου και του Κινηματογράφου και είχε αναλάβει την Διεύθυνση του Ινστιτούτου του τμήματος των Τεχνών και της Μουσικής του Πανεπιστημίου της Μπολόνια ως Βοηθός Καθηγητή. Υπηρέτησε για πολλά χρόνια ως Καλλιτεχνικός Διευθυντής του περιοδικού Cinema Libero, του Porretta film festival, του Bella Basilicata film festival , Δημιουργικός Σύμβουλος της Sciacca film festival και Υποδιευθυντής της distribuzione independente στην Ρώμη και του Πολιτιστικού Κέντρου Pier Paolo Pasolini. Συγγραφέας και επιμελητής εκδόσεων και άρθρων για Κινηματογραφιστές όπως ο Ken Loach, Theodoros Angelopoulos, Francesco Rosi, Nikita Michalkov, Marco Tullio Giordana, Mario Monicelli, Bernard Tavernier, Amos Gitai, Alan Parker, Giuseppe Tornatore Marco Bellocchio, Florestano Vancini, Valerio Zurlini, Michelangelo Antonioni, Tonino Guerra κ.α. Ιδιαίτερα μεγάλη έμφαση έχει δώσει στον ρόλο και την σημασία του Cinematheque στον σύγχρονο πολιτισμό στην καταγραφή συντήρηση κα αποκατάσταση κλασσικών και διεθνών ταινιών.


22.03.2019 Βιβλία Στατιστικής\nΜαθηματική Στατιστική θεωρία και ασκήσεις ● Νικόλαος Σκούταρης ● Εκδόσεις: Συμμετρία - 2015 | ISBN 9789602664025 σελ.264\nMy Little Pony – Δραστηριότητες Νo6: Μαθηματικά για προνήπια\n15.12.2018 Βιβλία για Προσχολική Αγωγή\nMy Little Pony – Δραστηριότητες Νo6: Μαθηματικά για προνήπια | Προμαθηματικές Ασκήσεις. ● ● Εκδόσεις: Παπαδόπουλος - 2014 | ISBN 9789605692179 σελ.32\nΠροβλήματα Μαθηματικών Α' Δημοτικού μάθημα ● Αντιγόνη Λυκοτραφίτη ● Εκδόσεις: Σαββάλας - 2013 | ISBN 9789604932405 σελ.224\nΟδηγός λύσεων στις ασκήσεις των σχολικών βιβλίων, Β’ Γενικού Λυκείου\n04.12.2018 Βιβλία Άλγεβρας, Βιβλία Γεωμετρίας, Βιβλία Μαθηματικών Β' Τάξης Λυκείου\nΟδηγός λύσεων για τις ασκήσεις των σχολικών βιβλίων, Β' Γενικού Λυκείου | Γεωμετρία, Άλγεβρα, Χημεία, Φυσική. ● Γιάννης Κεφαλλωνίτης ● Εκδόσεις: Πατάκη - 2013 | ISBN 9789601646794 σελ.559\nΠροβλήματα Μαθηματικών για όλους Β’ Δημοτικού ● Frobisher ● Πατάκη\n27.11.2018 Βιβλία Μαθηματικών Β' Τάξης Γυμνασίου\nΠροβλήματα Μαθηματικών για όλους Β' Δημοτικού ● Len Frobisher ● Εκδόσεις: Πατάκη - 2013 | ISBN 9789601628097 σελ.96\nΘεωρία & προβλήματα στη Γραμμική Άλγεβρα ● Seymour Lipschutz ● Τζιόλα\n17.11.2018 Βιβλία Γραμμικής Άλγεβρας\nΘεωρία και προβλήματα στη Γραμμική Άλγεβρα ● Seymour Lipschutz ● Εκδόσεις: Τζιόλα - 2013 | ISBN 9789604184446 σελ.544\nΜαθηματικές σπαζοκεφαλιές 3 ● Brian Bolt ● Εκδόσεις Κάτοπτρο ● 2013\n07.10.2018 Βιβλία για Μαθηματικά & Ελεύθερο Χρόνο\nΜαθηματικές σπαζοκεφαλιές 3 ● Brian Bolt ● Εκδόσεις: Κάτοπτρο - 2013 | ISBN 9789607023742 σελ.174\n19.09.2018 Βιβλία Μαθηματικών Α' Τάξης Γυμνασίου\nΟδηγός λύσεων για τις ασκήσεις των σχολικών βιβλίων ΣΤ’ Δημοτικού\n17.09.2018 Βιβλία Μαθηματικών ΣΤ' Τάξης Δημοτικού Σχολείου\nΟδηγός λύσεων για τις ασκήσεις των σχολικών βιβλίων ΣΤ' Δημοτικού | (Γλώσσα, Μαθηματικά, ιστορία, γεωγραφία, ερευνώ και ανακαλύπτω). ● Αλέξανδρος Ευαγγελόπουλος ● Εκδόσεις: Πατάκη - 2013 | ISBN 9789601623863 σελ.528\nΑσκήσεις Απειροστικού Λογισμού 1 ● Σωτήριος Κ. Ντούγιας ● Άπειρο\n10.09.2018 Βιβλία Μαθηματικού Λογισμού\nΑσκήσεις Απειροστικού Λογισμού 1 ● Σωτήριος Κ. Ντούγιας ● Εκδόσεις: Άπειρο - 2013 | ISBN 9786188094703 σελ.416\nΕφαρμογές μαθηματικού λογισμού. Επιχειρησιακά & οικονομικά προβλήματα\n09.08.2018 Βιβλία για Οικονομία & Μαθηματικά, Βιβλία Μαθηματικού Λογισμού\nΕφαρμογές μαθηματικού λογισμού σε επιχειρησιακά και οικονομικά προβλήματα | Σε επιχειρησιακά και οικονομικά προβλήματα - παρουσίαση με τη χρήση του Excel. ● Εμμανουήλ Γ. Καβουσανός ● Εκδόσεις: Μπένου - 2012 | ISBN 9789608249936 σελ.576\nΠροβλήματα για Μαθηματικούς μικρούς & μεγάλους ● Paul Richard Halmos\n07.08.2018 Βιβλία για Μαθηματικά & Ελεύθερο Χρόνο\nΠροβλήματα για Μαθηματικούς μικρούς και μεγάλους ● Paul - Richard Halmos ● Εκδόσεις: Ευρύαλος - 2012 | ISBN 9789607104038 σελ.256


ΝΕΑ VS ΞΕΠΕΡΑΣΜΕΝΗ μέθοδος coaching. - Στέφανος Παπαναστασίου\nΣίγουρα θα έχεις βρεθεί σε μία τέτοια κατάσταση όπου έχεις έναν προπονητή (αφεντικό/γονέα) πάνω απ΄το κεφάλι σου με σταυρωμένα χέρια.\nΈχει δυνατή φωνή και η αγαπημένη του λέξη είναι η πειθαρχία.\nΣυχνά λέει ‘’δεν υπάρχει δεν μπορώ, υπάρχει δε θέλω’’ και ‘’πόσο πολύ το θες;’’.\nΈτσι ήμουν και γω σαν τελειόφοιτος διατροφολόγος απ’ το πανεπιστήμιο μου.\nΗ αλήθεια είναι ότι αυτή η προσέγγιση πιάνει.\nΣε ένα 10% των ατόμων..που το ζητάνε σαν άνθρωποι. Τόσα ήταν και τα ποσοστά επιτυχίας μου στις αρχές.\nΗ ΝΕΑ μέθοδος coaching διαφέρει σε πολλά από την ΞΕΠΕΡΑΣΜΕΝΗ μέθοδο.\nΓια την ακρίβεια δεν είναι και τόσο νέα, αφού χρησιμοποιούνταν περίπου πριν 2446 χρόνια (δικιά μου εκτίμηση) από έναν κύριο γνωστό σε όλους. Τον ΣΩΚΡΑΤΗ.\nΜιλάω για την Σωκρατική φιλοσοφική μαιευτική μέθοδο.\nΌπως η μαία μέσα από τις οδύνες βοηθάει τη γυναίκα να γεννήσει, έτσι και ο Σωκράτης ξεγεννούσε ιδέες και σκέψεις από τις ζωές των συνομιλητών του.\nΕνώ σε μία τυπική διδασκαλία (βλ. Ελληνικό σχολείο) έχουμε μετάδωση γνώσης από καθηγητή σε μαθητή (παπαγαλία, οικειοποίηση ξένης γνώσης), στην Σωκρατική μέθοδο ο μαθητής ανακαλύπτει ΜΟΝΟΣ του τη γνώση.\nΟ Σωκράτης δεν έδινε ποτέ έτοιμη γνώση. Αντίθετα εκμαίευε ιδέες από τη ψυχή του συνομιλητή του με διεισδυτικές ερωτήσεις.\nΚάπως έτσι λειτουργεί η σύγχρονη μέθοδος coaching με πάρα πολύ ενθαρρυντικά αποτελέσματα.\nΠροσωπικά μετά από εκπαίδευση που έκανα στο αντικείμενο αυτό είδα τα ποσοστά επιτυχίας μου να ανεβαίνουν στο 80% των περιπτώσεων που αναλαμβάνω.\nΉταν/είναι πιο ξεκούραστο και για μένα.\nΑν είσαι γονέας, προπονητής, διατροφολόγος, life coach, δάσκαλος/καθηγητής, ηγέτης νομίζω ότι η νέα προσέγγιση coaching θα σου φανεί χρήσιμη.\nΑ! Και η πληροφορία της μέρας που μάλλον δε γνώριζες όπως και γω:\nΗ μητέρα του Σωκράτη ήταν από τις πιο γνωστές μαίες των Αθηνών.


Εργατική Αλληλεγγύη - Η προστασία του περιβάλλοντος δεν μετριέται με στρέμματα\nΛες και το πρόβλημα είναι εκεί και όχι στην όλη πολιτική του κράτους στην προστασία των περιοχών NATURA, για να μην πούμε στην όλη στάση του κράτους στην προστασία του περιβάλλοντος.\nΌπως ήταν αναμενόμενο, ο χωρισμός του αμαρτωλού ΥΠΕΧΩΔΕ σε δυο υπουργεία, ένα για το Περιβάλλον και ένα δια τα δημόσια έργα (Υποδομές τα λέμε τώρα) δεν έφερε την αλλαγή στην πολιτική της καταστροφής του περιβάλλοντος στην χώρα. Μιας καταστροφής που δεν είναι απλά οικονομική ή περιβαλλοντική, αλλά καθαρά πολιτική και ιδεολογική.\nΔεν μπορεί κανένα υπουργείο περιβάλλοντος να επιβάλει μια πολιτική διαφορετική από αυτή που ακολουθεί μια κυβέρνηση «σοσιαλιστικού» φιλελευθερισμού και καπιταλιστικής διαχείρισης με γαρνιτούρα ΔΝΤ.\nΤο περιβάλλον και η οικολογική διαχείριση του δεν είναι ένα θέμα ξεκομμένο από την πολιτική που ακολουθεί η διακυβέρνηση μιας χώρας.\nΤο θέμα του αν θα μπορείς να οικοδομήσεις σε προστατευόμενες περιοχές (όπως οι περιοχές NATURA), δεν μετριέται σε στρέμματα και σε πολύ ή λίγη καταστροφή ή με την λογική της καταστροφής του περιβάλλοντος για εθνικούς λόγους ή λόγους δημοσίου συμφέροντος.\nΟύτε βέβαια μπορεί να δεχθεί κανείς ως προοδευτική και αριστερή πολιτική την λογική που θέλει τα δέκα στρέμματα να είναι ενάντια στους μικροκτηματίες και υπέρ του μεγάλου κεφαλαίου.\nΑυτή η λογική, της ουσιαστικής συναίνεσης στην καταστροφή του περιβάλλοντος, είτε μέσω των δήμων είτε για την υπεράσπιση, δήθεν, του λαϊκού κλήρου, είναι αυτή που έχει οδηγήσει στην καταστροφή μεγάλων περιοχών που δέχονται οικιστικές πιέσεις με πρώτη και καλύτερη την Αθήνα.\nΤι διαφορά μπορεί να έχει μια καταπάτηση π.χ. της Β ζώνης του Υμηττού, αν θα γίνει από τους δήμους ή από την εκκλησία ή από το στρατό ή από τους μεγάλους δρόμους (λόγο επέκτασης της αττικής οδού).\nΜην ξεχνάμε την περίφημη Ιόνια οδό και τις πυρκαγιές του 2007 και την σύνδεση τους με την προστατευόμενη περιοχή του Καϊάφα στην Ηλία.\nΕίτε λοιπόν τέσσερα στρέμματα, είτε δέκα στρέμματα, είτε πύργους της ΔΕΗ, είτε δρόμους, είτε αρχιεπισκοπικά μέγαρα (βλέπε Καισαριανή), αναπτύξουμε, κτίσουμε ή στήσουμε σε προστατευόμενες περιοχές το ίδιο αποτέλεσμα θα έχουμε.\nΣτο όνομα της καπιταλιστικής ανάπτυξης\nΤην καταστροφή του περιβάλλοντός στο όνομα της καπιταλιστικής ανάπτυξης, αυτής που ευνοεί το μεγάλο κεφάλαιο και όχι της ανάπτυξης που χρειάζεται η χώρα.\nΠρος επίρρωση, της αντιπεριβαλλοντικής πολιτικής που ακολουθεί η κυβέρνηση, πέρα από το θέμα των δέκα στρεμμάτων στις περιοχές NATURA, δόθηκε σε «δημόσια διαβούλευση» και το σχέδιο νόμου για «Απλοποίηση Αδειοδότησης Τεχνικών Επαγγελματικών Δραστηριοτήτων, Μεταποιητικών Δραστηριοτήτων, Επιχειρηματικών Πάρκων και Λοιπές Διατάξεις» του Υπουργείου Περιφερειακής Ανάπτυξης και Ανταγωνιστικότητας.\nΣε αυτό, σε συνέχεια και στο ίδιο πλαίσιο του περίφημου νόμου για το «fast track» (ν. 3894/2010, ΦΕΚ A' 204) του Υπουργού Επικρατείας που ψηφίστηκε πρόσφατα από τη Βουλή, γίνεται ακόμη μια επίθεση σε θέματα προστασίας του περιβάλλοντος με την κατάργηση διατάξεων για περιβαλλοντικές μελέτες, διαχείρισης αποβλήτων και βαρέων μετάλλων, δηλαδή και αυτού του κολοβού θεσμικού πλαισίου που υπάρχει σήμερα για την προστασία του περιβάλλοντος, στα πλαίσια της «προσέλκυσης» κεφαλαίων και της ανάπτυξής που είναι αναγκαία για το ξεπέρασμα της οικονομικής κρίσης που μαστίζει την χώρα μας.\nΓια μια ακόμη φορά δηλαδή θα έλθουμε αντιμέτωποι με τα ψευτοδιλήμματα του στρεβλού μοντέλου οικονομικής ανάπτυξης που ακολουθεί η χώρα «προστασία περιβάλλοντος ή ανάπτυξη και θέσεις εργασίας».\nΌλα αυτά βέβαια στα πλαίσια της πράσινής ανάπτυξής που ευαγγελίζεται ο πρωθυπουργός με κάθε ευκαιρία.\nΕν κατακλείδι αυτό που χρειάζεται σήμερα το περιβάλλον είναι η πραγματική προστασία του και όχι η διευκόλυνση της καταστροφής του. Κανένα fast track και καμία ανάπτυξη δεν θα πρέπει να επιτρέπεται στις περιοχές που σήμερα είναι προστατευόμενες ή σε αυτές που έχουν ανάγκη προστασίας. Ακόμη και σε αυτές που έχουν αναπτυχθεί ρυπογόνες δραστηριότητες είναι αναγκαίο να πάρουν μέτρα για να μειωθούν οι επιπτώσεις από τις λειτουργίες αυτές. Ο λαός λέει κάτι σοφό «αν κατουράς στην θάλασσα, θα το βρεις στο αλάτι». Κάποτε ήταν μια θεωρία, σήμερα είναι η πραγματικότητα που βιώνουμε.


Martin Ho Hotel, Phước Mỹ Ξενοδοχεία - Skyscanner\n22 Phuoc Truong 9, 550000, Phước Mỹ, Βιετνάμ\nΑυτό το κατάλυμα (Martin Ho Hotel, Ντα Νανγκ) βρίσκεται δίπλα στη θάλασσα, 1 λεπτά με το αμάξι από: Παραλία Μι Κχε και 8 λεπτά από: Αγορά Han. Στις σημαντικές παροχές περιλαμβάνονται ένα επιχειρηματικό κέντρο, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Το λεωφορειάκι από το αεροδρόμιο προς το ξενοδοχείο είναι δωρεάν (διαθέσιμο κατόπιν αιτήματος).\nΠλυντήριο ρούχων, Wi-Fi, Ανελκυστήρας, Χρηματοκιβώτιο, Μπάρμπεκιου, Πολύγλωσσο προσωπικό


Lou Reed: "Νew York" | Rocktime - Rock web portal\nLou Reed: "Νew York"\nΝωρίς το πρωί της 22 Φεβρουαρίου 1987 ο Andy Warhol πέθανε ήσυχα στον ύπνο του σε νοσοκομείο της Νέας Υόρκης μετά, όπως ανακοινώθηκε, από αιφνίδια μετεγχειρητική καρδιακή αρρυθμία.\nΠαρ’ ότι από χρόνια αποξενωμένος από τον πάλαι ποτέ μέντορά του, ο άνθρωπος που υπήρξε το πρώτο διάσημο καλλιτεχνικό του δημιούργημα, ο Lou Reed, ένιωσε τις καμπάνες τις θνητότητας απροσδόκητα κοντά. Πίστευε ότι η “Drella” (μισός Dracula, μισός Cinderella), αφού την είχε γλυτώσει από τις σφαίρες εκείνης της ψυχοπαθούς αυτοαποκαλούμενης «φεμινίστριας» το ’68, θα υπήρχε για πάντα. Άλλωστε η Drella ήταν μόλις 59 και κείνος 45. Ο θάνατός του ήταν σα να αφύπνισε τον Reed από την καλλιτεχνική χαύνωση στην οποία βυθιζόταν από τις αρχές της δεκαετίας του ’80 και μετά.\nΞεκινώντας, το δεύτερο μισό του ’87, να δουλεύει μαζί με τον John Cale στίχους πάνω σ΄ένα requiem για τον Warhol, ο Lou έπιασε τον εαυτό του να προσπαθεί, στο περιθώριο αυτού που θα γινόταν το “Songs For Drella” το 1990, να ανασυνθέσει, σαν από ένστικτο, κομμάτι – κομμάτι την προσωπική του ματιά. Αντλώντας, για πρώτη φορά μετά από πολύ καιρό, από το δρόμο. Από την σαραβαλιασμένη, αποπροσανατολισμένη, πολυδιασπασμένη, ακυβέρνητη, βίαιη, ανελέητα πικρή και τόσο ποιητική ταυτόχρονα πραγματικότητα της μητρόπολης. Της μόνης που, με την ώθηση απ’ το λανσάρισμα του Warhol, τον είχε άτυπα υιοθετήσει και αναγνωρίσει ως τον ήρωα του «δικού της» περιθωρίου. Της Νέας Υόρκης.\nΓιατί, η αλήθεια είναι ότι μετά από το σκοτεινό –αλλά κάπως ασφαλές- “Blue Mask” του ’82, o Lou Reed της δεκαετίας του ’70 δεν υπήρχε πια. Αποτοξινωμένος, παντρεμένος και ερωτευμένος με τη μούσα του Sylvia Morales διολίσθησε από την διάθεση για ομογενοποίηση προς την πεζή, άτολμη, μονόχρωμη ποπ πολλών πρώην ειδώλων των ‘60s. Το “Legendary Hearts” (’83) είχε ελάχιστες αξιόλογες στιγμές, το “New Sensations” (’84) έμοιαζε με παρωδιακή παστέλ ανάνηψη για έναν άλλοτε πρίγκηπα της κραιπάλης, ενώ το “Mistrial” του ‘86 ήταν μια δυσκολοχώνευτα ιλαρή ευκολία που επιβεβαίωνε κάτι που όσοι είχαν απομείνει να ενδιαφέρονται είχαν σχεδόν δεδομένο: ο Lou Reed ήταν πια ξοφλημένος.\nΈχοντας συλλέξει την πιο προσωπική συλλογή τραγουδιών εδώ και καιρό, ο Reed αντιμετώπισε ένα αναμενόμενο πρόβλημα: Ποιός θα αναλάμβανε την παραγωγή του lp; Κανένας στην πιάτσα δεν ήθελε να ασχοληθεί. Η μικρή και φιλική στους sui generis καλλιτέχνες Sire Records του έδινε ευτυχώς περιθώριο ελιγμών. Και τότε, κάπως απροσδόκητα, βρήκε τον άνθρωπο που θα γινόταν ο αφανής ήρωας του “New York”, αυτού που είχε προαποφασίσει ότι θα ήταν το 15ο σόλο άλμπουμ του. Ο 24χρονος ντράμερ Fred Maher είχε συμμετάσχει στην μπάντα των περιοδειών του για μια διετία (’82-’84), είχε κάνει τα πρώτα του βήματα στην παραγωγή και ο Lou το όνομά του έπεσε στο τραπέζι από κοινούς γνωστούς («Ο μικρός έχει όρεξη»). O Lou είχε ήδη μαζί του τον κουνιάδο του, Mike Rathke, στην κιθάρα και τον πολυσχιδή Rob Wasserman στο μπάσο. Ήθελε να περιστοιχίζεται από φίλους, αποτοξινωμένους και καθόλου ανταγωνιστικούς στο όραμά του. Ο νεαρός πρώην ντράμερ του, που τότε μόλις είχε αρχίσει να ακονίζει τα δόντια του πίσω απ’ τις κονσόλες έμοιαζε ενδιαφέρον στοίχημα.\n«Ναι, αλλά ξέρεις τίποτα από το πώς να ηχογραφείς κιθάρες;» τον ρώτησε δύσπιστα όταν βρέθηκαν την Άνοιξη του ’88 στα Media Studios της Νέας Υόρκης. Ο Maher έχοντας μελετήσει τους Velvet Underground και ζήσει από πρώτο χέρι τον live ήχο του Reed, είχε μέσα του ξεκαθαρίσει ότι αυτό που ήθελε ο πρώην και νυν εργοδότης του ήταν, επιτέλους, να ξεφύγει από κείνες τις ψεύτικες στουντιακές παραγωγές των προηγούμενων χρόνων, που φούσκωναν τεχνητά με συνθεσάϊζερ τις συνθέσεις του, βάζοντάς τον να τραγουδά πάνω τους, σαν πρώην crooner που πασχίζει να συναντήσει το ακροατήριό του ανάμεσα σε παχουλές νοικοκυρές, κρυφά περήφανες μεν για κάποιο έξαλλο καλά θαμμένο παρελθόν, κατ’ ουσίαν όμως ακίνδυνες και υποβόλιμες σε ο,τιδήποτε.\nΑποφάσισε να αντιστρέψει τα πράγματα, ηχογραφώντας πρώτα τις ηλεκτρικές και ακουστικές κιθάρες, για να δώσει στην όλη ηχογράφηση τον κυρίαρχο τόνο. Μετά, σύστησε στο Lou να πει τα λόγια. Έχοντας μάλιστα σαν υπόδειγμα τον πρόσφατο τότε δίσκο του Leonard Cohen “I’ m Your Man”, ανέβασε τα φωνητικά πολύ ψηλά στη μίξη, πηγαίνοντας για έναν εντελώς προσωπικό, ζεστό ήχο, σα ν’ άκουγες τον Lou να μιλάει δίπλα σου σ’ ένα μικρό καφέ ή ένα δισκάδικο. Στο τέλος μπήκαν οι μπασογραμμές και, αφού επιστράτευσε ένα Roland Octapad, σαμπλάρισε και τα τύμπανα, μιξάροντάς τα με κανονικά. Με σχετική αγωνία, έδωσε την κασσέτα με τα πρώτα demo στον Reed. Από την άλλη άκρη της τηλεφωνικής γραμμής, εκείνος, προς μεγάλη ανακούφιση του Maher, ακούστηκε γεμάτος ενέργεια : «Ακούγομαι σαν τον Lou Reed για πρώτη φορά μετά από χρόνια. Πάμε να το κάνουμε».\nΌλα τα κομμάτια ηχογραφήθηκαν με αντίστοιχη μέθοδο, μάλιστα, πολλές φορές οι εκτελέσεις των δοκιμαστικών που γίνονταν live στο στούντιο, βρήκαν το δρόμο τους κατευθείαν για το δίσκο. Ο Maher ήθελε κάτι από τον ήχο των τυμπάνων να περνάει μέσα απ’ το κανάλι του μικροφώνου, κάτι απ’ τις κιθάρες να το πιάνουν τα μικρόφωνα των τυμπάνων. Και τη φωνή, εκεί, μπροστά απ’ όλα, αδέσμευτη από μελωδικές γραμμές και σκοπιμότητες, να κόβει και να ράβει εικόνες, ιδέες και συναισθήματα.\nTo άλμπουμ ολοκληρώθηκε μέσα σε περίπου πέντε μήνες και κυκλοφόρησε στις 10 Ιανουαρίου του ’89.\nΤο εξώφυλλο ο Lou Reed σαν πέντε διαφορετικοί street hasslers να περιμένουν τη σκιά της ίδιας της ζωής τους να ξεπροβάλλει απ΄τη γωνία, με φόντο έναν τοίχο με ξεθωριασμένα graffiti. Στο οπισθόφυλλο, η οδηγία για τους ακροατές ανεξίτηλη, σαν πρόλογος σε νουβέλα :\n«Αυτό είναι ένα άλμπουμ που ηχογραφήθηκε και μιξαρίστηκε στα Media Sound, στο Studio B, της Ν.Υ., ουσιαστικά με την την σειρά των κομματιών που έχετε εδώ. Είναι φτιαγμένο να ακούγεται σε μία συνεδρία, 58 λεπτών (14 τραγούδια), σα να πρόκειται για ένα βιβλίο ή μια ταινία».\nΕίχε τη δύναμη από ένα θυμωμένο ερωτικό ραβασάκι, την δηκτικότητα από ένα σκληρό κατηγορητήριο, ενώ συγχρόνως ήταν μια έκθεση ξέχειλη από ανθρωπιά, απόγνωση, ειρωνεία, οργή, ακόμη και παραίτηση. Από την στροβοσκοπική ματιά - σημειωματάριο του ποιητή ξεπηδούν μερικά από τα πιο άμεσα και καθηλωτικά του κείμενα, έτοιμα, με την αυτοπεποίθηση πορτορικάνου μαχαιροβγάλτη, να κόψει και να σημαδέψει στα γρήγορα την υποκρισία και την απάθεια του ακροατή.\n«Ο Ρομέο Ροντρίγκεζ σηκώνει τους ώμους και καταριέται τον Ιησού, περνώντας μια χτένα από τη μαύρη του αλογουρά – Σκέφτεται το μοναχικό του δωμάτιο – το βρωμερό νιπτήρα δίπλα απ΄το κρεββάτι του – και τότε μυρίζει το άρωμά της στα μάτια του και η φωνή της ακούγεται σαν καμπάνα- Έξω οι δρόμοι αχνίζουν κι οι ντήλερ του κρακ ονειρεύονται ένα Ούζι που κάποιος κονόμησε στη ζούλα – Και ο Ρωμαίος ήθελε την Ιουλιέτα – Κι η Ιουλιέτα το Ρωμαίο της» (“Romeo Had Juliette”).\n«Ο Πέδρο μένει στο Ξενοδοχείο Γουίλσιρ – κοιτάει από ένα παράθυρο χωρίς τζάμι – τοίχοι φτιαγμένοι από χαρτόνι και τα πόδια του σκεπασμένα μ’ εφημερίδες – ο πατέρας του τον χτυπάει όταν του λέει ότι είναι πολύ κουρασμένος για να ζητιανέψει – έχει 9 αδελφούς κι αδελφές – μεγάλωσαν στα γόνατα ο ένας του άλλου – δύσκολο να φύγεις όταν σε χτυπάνε με μια κρεμάστρα στα μπούτια – Ο Πέδρο ονειρεύεται να μεγαλώσει και να τον σκοτώσει τον γέρο – αλλά πού τέτοια τύχη, όπου να’ ναι ξαναβγαίνει στο δρόμο» (“Dirty Blvd.”).\nΑπανωτά τα εκφραστικά πλήγματα στο ρατσισμό, τη διαφθορά και την πολιτική λογοκοπία (“Good Evening Mr. Waldheim”), την παιδική κακοποίηση, το σεξουαλικό πάρτυ που οδήγησε στο Aids (“Halloween Parade”), την ενδοοικογενειακή βία (“Endless Cycle”), το περιβαλλοντικό έγκλημα, την παρακμιακή αστική υποκρισία (“Sick Of You”, “Strawman”), με τον Lou Reed ανελέητο, να δίνει έμφαση με κυνικό χιούμορ στην εκφορά κάθε κρίσιμης λέξης.\n«Οι Αμερικάνοι δε νοιάζονται και πολύ για ομορφιά – θα χέσουν στο ποτάμι, θα χύσουν οξύ μπαταρίας στο ρυάκι – θα παρακολουθήσουν ψόφιους αρουραίους να ξεβράζονται στην παραλία και θα παραπονούνται που δεν μπορούν να κολυμπήσουν – Λένε όλα γίνονται για την πλειοψηφία – Όμως μην πιστεύεις τα μισά απ΄αυτά που βλέπειες και τίποτα απ΄αυτά που ακούς» (“The Last Great American Whale”).\n«Εύχομαι να’ ναι αλήθεια αυτό που λέει η γυναίκα μου – Μωρό μου, είναι το ξεκίνημα μιας μεγάλης περιπέτειας – θά’ χει πλάκα να’ χω ένα παιδί να σκοντάφτω πάνω του – να το φτιάξω κατ΄εικόνα μου, σαν θεός – να μεγαλώσω τους προσωπικούς μου νεκροπομπούς που θα με μεταφέρουνε στον τάφο μου - που θα μου κάνουνε παρέα όταν θά’ μαι ένας ξεδοντιασμένος γεροξεκούτης που θα κάθεται μόνος του και θα του τρέχουν τα σάλια – ένα παιδί, να του περάσω κάτι καλύτερο από οργή, πόνο, θυμό και πληγές» (“Beginning Of A Great Adventure”).\n(«Δε μπορείς να στηριχτείς στην οικογένειά σου – στους φίλους σου – σε μια αρχή – σε ένα τέλος – στην πληροφόρηση – σ΄έναν Θεό – (…) – Δεν μπορείς να στηριχτείς σε πολλά πράγματα – Μπορείς όμως να στηριχτείς στο ότι θα συμβούν τα χειρότερα – γι’ αυτό θες ένα φόρτωμα από πίστη για να την βγάλεις καθαρή» (“Busload Of Faith”).\n«Δεν υπάρχει αυτό που λέγεται ‘ανθρώπινα δικαιώματα’ όταν περπατάς στους δρόμους της Νέας Υόρκης – ένας μπάτσος την έφαγε στο κεφάλι από ένα δεκάχρονο που το λέγαν Βούδα στο Σέντραλ Πάρκ την προηγούμενη βδομάδα – πατέρες και μητέρες μπήκαν στη γραμμή δίπλα απ’ τα φέρετρα, λίγο πιο κάτω απ’ το Άγαλμα της Μισαλλοδοξίας» (“Hold On”).\n«Ο Σαμ κοιτάει τον Τοίχο του Βιετνάμ – έχει περάσει καιρός που έχει γυρίσει σπίτι – γυναίκα και παιδιά τον έχουν παρατήσει – είναι άνεργος – είναι μια ανάμνηση ο ίδιος ενός πολέμου που δεν κερδήθηκε – είναι ο άνθρωπος στο δρόμο με την πινακίδα που γράφει «Βοηθήστε το Βετεράνο να γυρίσει σπίτι του» - Όμως εκεί βρίσκεται ήδη, στο σπίτι του – Εκεί που δεν υπάρχουν Χριστούγεννα το Φλεβάρη» (“Xmas In February”).\nΤο άλμπουμ έδωσε πνοή ζωής στην καρριέρα του 47χρονου Lou Reed. Θεωρήθηκε από τα «καλύτερα» lp του ’89, αλλά και ολόκληρης της δεκαετίας. Ξανάφερε πίσω τους παλιούς θιασώτες του ήχου του, άνοιξε διάλογο με νέους κι αποτέλεσε το εφαλτήριο για τις ουσιώδεις δισκογραφικές επιλογές του τα χρόνια που ακολούθησαν. Ένα σύνολο από ιστορίες του δρόμου, εξομολογήσεις, κοφτές προσωπικές ματιές προς την πραγματικότητα και προφητικές υπομνήσεις to whom it may concern, από έναν ποιητή που, ενώ μιλούσε για πράγματα που έβλεπαν αρκετοί και θα ήθελαν να πουν ακόμη περισσότεροι, ο ίδιος δε δίσταζε ποτέ να ξεκαθαρίζει ότι με τους στίχους του δεν εκπροσωπεί κανέναν πέρα από τον εαυτό του.\n«Δεν είναι ώρα να καταπιούμε το θυμό – Δεν είναι ώρα ν’ αγνοήσουμε το μίσος – Δεν είναι ώρα να δρούμε επιπόλαια – γιατί έχει πάει πια αργά – Δεν είναι ώρα να γυρίσουμε την πλάτη και να πέσουμε στο πιώμα ή το κρακ – Είναι καιρός να μαζέψουμε δυνάμεις, να σημαδέψουμε καλά και να επιτεθούμε – Δεν είναι ώρα για πανηγύρια – ούτε για να χαιρετάμε σημαίες – δεν είναι ώρα για εσωτερικές αναζητήσεις – παίζεται το μέλλον μας» (“There Is No Time”).


O γερμανικός Τύπος για τον Κώστα Κορδάλη: «Θα μας λείψεις εσύ και η μουσική σου»\nΣτον θάνατο του τραγουδιστή Κώστα Κορδάλη που μεσουράνησε στη Γερμανία, κυρίως τη δεκαετία του 1970 και 1980, αναφέρεται το σύνολο των γερμανικών ΜΜΕ. Σεβασμός και συγκίνηση από φίλους και συναδέλφους. Ο Κώστας Κορδάλης ήρθε σε ηλικία 16 ετών στη Φρανκφούρτη σπουδάζοντας αρχικά φιλοσοφία και γερμανική φιλολογία για να διακόψει μερικά εξάμηνα αργότερα και να στραφεί οριστικά στη μουσική. Μια από τις μεγαλύτερες επιτυχίες του ήταν το 1976 το τραγούδι «Ανίτα», το οποίο και τον καθιέρωσε.\nΗ Frankfurter Allgemeine Zeitung γράφει σχετικά με το ρεπερτόριό του και τον τρόπο που τον υποδέχθηκαν οι Γερμανοί: «Με τα σγουρά μαύρα του μαλλιά, τα αστραφτερά λευκά δόντια και το ξεκούμπωτο πουκάμισο, ο Κορδάλης παρουσιαζόταν ως ο Έλληνας που ξεπηδούσε από τουριστικούς καταλόγους. Και αυτό ακριβώς ήταν που προσδιόριζε αυτή την επαναπροσέγγιση Βορρά και Νότου: να μην ανοίξουν πληγές του παρελθόντος, αλλά να ξυπνήσει η επιθυμία για μακρινά ταξίδια. Ήλιος και θάλασσα, χορός και ταβέρνες, μπουζούκι και συρτάκι, αυτές ήταν οι συντεταγμένες μέσα στις οποίες κινούνταν ο Κώστας Κορδάλης. Έναν τέτοιο φιλοξενούμενο τον δέχονταν ευχαρίστως οι Γερμανοί στα σαλόνια τους. Τους έδινε το αίσθημα πως ήταν και πάλι καλοδεχούμενοι στον κόσμο παρά τις θηριωδίες του πολέμου. Το μόνο «κόκκινο» που έρρεε άφθονο στα γερμανικά ποπ τραγούδια του ήταν το ελληνικό κρασί».


Παρουσιάστηκαν τα σημαντικά ευρήματα της έρευνας της Accenture για την Τεχνητή Νοημοσύνη στην Ελλάδα | SDNA\nΣτο πλαίσιο του Microsoft Summit.\nΣτο πλαίσιο του 4ουMicrosoft Summit, του συνεδρίου-θεσμός, το οποίο πραγματοποιείται αυτήν την ώρα στην Κεντρική Λυρική Σκηνή του Κέντρου Πολιτισμού Ίδρυμα Σταύρος Νιάρχος, παρουσιάστηκαν τα ευρήματα της μελέτης “Greece: With an AI to the Future”, την οποία εκπόνησε η Accenture σε συνεργασία με τη Microsoft. Στόχος της μελέτης είναι να αποτυπώσει το βαθμό εξοικείωσης πολιτών και οργανισμών με την Τεχνητή Νοημοσύνη, το βαθμό ενσωμάτωσής της στη χώρα μας, αλλά και τη δυναμική που μπορεί να προσδώσει στην οικονομική ανάπτυξη της Ελλάδας.\n- Πώς αντιλαμβάνεται η ελληνική κοινωνία την Τεχνητή Νοημοσύνη\n- Πώς αντιλαμβάνονται οι διοικήσεις των επιχειρήσεων και οργανισμών την Τεχνητή Νοημοσύνη και ποιος είναι ο βαθμός ετοιμότητας των ελληνικών επιχειρήσεων\n- Ποιες είναι οι οικονομικές προοπτικές που ανοίγονται για την ελληνική οικονομία\n- Ποια είναι τα άμεσα βήματα που θα πρέπει να ακολουθήσουμε ως χώρα και ως οικονομία για την περαιτέρω αξιοποίηση της τεχνητής νοημοσύνης


ΡΥΘΜΙΣΗ ΜΕΤΑΒΟΛΙΣΜΟΥ Archives - Βιταμινες\nΤο συκώτι, τό ογκωδέστερο αλλά και σπουδαιότατο αυτό όργανο, παραλαμβάνει τις θεραπευτικές ουσίες πού φέρνει τό αίμα άπό τό έντερο, τις επεξεργάζεται, τις διαχωρίζει, τις μετασχηματίζει καί τότε, κατάλληλες πλέον, τις μεταφέρει τό αίμα στά διάφορα όργανα του σώματος.\nΕπίσης όμως τό συκώτι κατορθώνει καί εξουδετερώνει, ή μέ τήν καταστροφή των ή μέ τήν άπομάκρυνσί των μέ τήν χολή διάφορα δηλητήρια πού μποροΰσαν νά βρεθοΰν στίς τροφές όπως π.χ. μόλυβδο, αρσενικό, υδράργυρο, στρυχνίνη καί ετσι τό αίμα πριν διαχυθή στο σώμα έχει καθαριστεί.\nΜέ τήν χολή πού παράγεται στο συκώτι σέ ποσότητα περίπου 800 γραμ. ήμερησίως διασπώνται στό δωδεκαδάκτυλο τά λίπη.(Καταλαβαίνετε λοιπόν πόσα υγρά πρέπει να καταναλώνονται την ημέρα για να μπορέσετε να παράγετε την αναγκαία ποσότητα…) Ένα υγιές συκώτι έχει μεγάλη σημασία γιά τήν καλή σωματική καί πνευματική υγεία.\nΣτη χολολιθίασι, μέσα στη χοληδόχο κΰστη όπου μαζώνεται καί αποθηκεύεται ή χολή, (που βγαίνει από το συκώτι – όχι από τη χολή, εκεί απλώς αποθηκεύεται) καθώς και στά χοληφόρα αγγεία, ύστερα από μία φλεγμονή, γίνεται καθίζησι των χολοχρωστικών ουσιών καί αλάτων τής χολής, ιδίως χοληστερίνης, και σχηματίζονται λίθοι.\nΣτην λειτουργία του ήπατος επιδρά πολύ και κατά περίεργον τρόπον ή ψυχική διάθεσις.Ή παραγωγή τής χολής αυξάνει πολύ κατά την θλίψη, μετρίως κατά την εύχαρίστηση και σταματά κατά την οργή.\nΚαταλαβαίνετε λοιπόν ότι με την οργή δεν μπορείτε να χωνέψετε τα φαγητά αφού δεν βγαίνει χολή, με αποτέλεσμα οι τροφές να μένουν αχώνευτες, να σαπίζουν και να δημιουργούν μικρόβια, ακόμα δεν βγαίνουν οι διάφορες τοξίνες που αποβάλλονταν με την χολή. Εξ αυτού και όταν είμαστε στεναχωρημένοι μας ανοίγει η όρεξη, σωστή δε και η λαϊκή ρήση “μου έπρηξες το συκώτι”.\nΑνθοί Κάνναβης Perla 2g. Θεραπευτική κάνναβη για χαλάρωση.\nΒιολογική γλυκόριζα κομμένη 30g\n60 Κάψουλες με τέσσερα βότανα για Δύναμη – Ενέργεια\n60 Κάψουλες Κανναβιδιόλης 384mg της Cibdol. Άγχος, πόνοι, φλεγμονές. Για την υγεία ολόκληρου του οργανισμού\nCannamed Ελληνικό αφέψημα εκλεκτών ανθών κάνναβης 100g. ποικιλίας Futura75\nWobenzym N (200 tabs). Για τις αρθρώσεις, την γονιμότητα, τα αυτοάνοσα, τον καρκίνο.\nMulti Slim για αδυνάτισμα 60 κάψουλες\nΚίστος (Λαδανιά) 50g. Για το στομάχι, τον προστάτη την καρδιά και τα νεφρά.\nCannamed Ελληνικό αφέψημα Κανναβιγερόλης ποικιλίας Santhica70, 12.5g σε τρίμμα.\nΑνθοί Κάνναβης Volare 2g. Θεραπευτική κάνναβη


Για την Γιούλα Κανούτα: « Ένα μυστικό για σένα… αρχηγέ μας !!!» - Fans TrikalaWeb, News, Ειδήσεις, Webcam, Webtv\nThe post Για την Γιούλα Κανούτα: « Ένα μυστικό για σένα… αρχηγέ μας !!!» appeared first on TRIKALANEWS.\nhttps://fans.trikalaweb.com/wp-content/uploads/2021/04/38081-310352-371253-424027017438-14431335174090-185978-64810587917165-0289.jpg 637 550 Admin https://fans.trikalaweb.com/wp-content/uploads/2020/09/fans.trikalaweb.png Admin2021-04-02 15:45:362021-04-02 15:45:36Για την Γιούλα Κανούτα: « Ένα μυστικό για σένα… αρχηγέ μας !!!»\nΣιωπηλός Δρόμος : Διέρρευσαν τα πρώτα spoiler... Κόκκαλης: Κρατήστε τα προσχήματα, μην πετσοκόβετε...


Διανομή προϊόντων από τον Δήμο Πρέβεζας σε ωφελούμενους του ΤΕΒΑ - PrevezaNews.gr\n26. Ιουνίου 2022, 11:25\nNews Room21 Ιουνίου, 2022 13:550\nΟ Δήμος Πρέβεζας ενημερώνει τους ωφελούμενους του προγράμματος ΚΕΑ, οι οποίοι έχουν δηλώσει ότι επιθυμούν να συμμετέχουν και στο πρόγραμμα ΤΕΒΑ, ότι στις 28 Ιουνίου 2022 και ώρα 07.30 – 13.30 θα πραγματοποιηθεί διανομή προϊόντων ειδών παντοπωλείου και κρεοπωλείου (χοιρινό κρέας, τυρί φέτα, γάλα εβαπορέ, ρύζι ) στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής για το Ταμείο Ευρωπαϊκής Βοήθειας (ΤΕΒΑ/FEAD).\nΗ διανομή των προϊόντων στους ωφελούμενους όλων των δημοτικών ενοτήτων θα γίνει στο κοινωνικό παντοπωλείο, σημείο διανομής ΤΕΒΑ του Δήμου Πρέβεζας, που βρίσκεται στην περιοχή της Νεάπολης, οδός Ιατρού Γερογιάννη 16 – Πυροβολικό\nΟι δικαιούχοι θα ενημερώνονται ατομικά με τηλεφωνική κλήση από τις κοινωνικές υπηρεσίες του Δήμου, για το σημείο διανομής, την ημερομηνία και την ώρα παραλαβής των προϊόντων.\nΗ ειδοποίηση είναι προσωπική και ισχύει μόνο για τη συγκεκριμένη ημέρα, ώρα και σημείο διανομής. Για τα άτομα που ανήκουν σε ευπαθή ομάδα ή είναι ηλικιωμένοι, τα προϊόντα θα διανεμηθούν κατ’ οίκoν, με τη συνδρομή και των στελεχών των “ΒΟΗΘΕΙΑ ΣΤΟ ΣΠΙΤΙ”.\nΓια την αποφυγή συνωστισμού θα πρέπει να προσέρχεται στο σημείο διανομής μόνο ένα άτομο ανά αίτηση (ο ίδιος ο δικαιούχος). Σε κάθε περίπτωση είναι σκόπιμο να τηρούνται οι προβλεπόμενες αποστάσεις. Για την προστασία της υγείας και την ασφάλεια όλων, συστήνεται η τήρηση αποστάσεων και η υγιεινή των χεριών.\nΤελευταία ενημέρωση 21 Ιουνίου 2022 13:55:15 από News Room\nπροηγούμενοΣτη ΓΑΔΑ η Δ. Πισπιρίγκου για κατάθεση\nεπόμενοΣτο Δημαρχείο η Υφυπουργός Μετανάστευσης και Ασύλου


ΚΡΙΣΗ ΣΤΟ ΙΡΑΚ: Στα Σχέδια της Ισλαμικής Οργάνωσης ΙΚΙΛ και η Κύπρος\nΔευτέρα, 16 Ιουνίου 2014 13:42\nΟι επιθέσεις της σουνιτικής οργάνωσης Ισλαμικό Κράτος του Ιράκ και της Λεβαντίνης, έχουν προκαλέσει τη μεγαλύτερη κρίση στη χώρα από τότε που βυθίστηκε στη θρησκευτική βία, μετά από την αμερικανική εισβολή το 2003. Ποια είναι η οργάνωση αυτή και τι επιδιώκει; Πώς εμπλέκεται η Κύπρος;\nH αστραπιαία επίθεση που εξαπέλυσε τις τελευταίες μέρες η σουνιτική οργάνωση Ισλαμικό Κράτος του Ιράκ και της Λεβαντίνης ή της Συρίας (ΙΚΙΛ ή ΙΚΙΣ), έχει προκαλέσει τη μεγαλύτερη κρίση που αντιμετώπισε το Ιράκ, από τότε που βυθίστηκε στη θρησκευτική βία μετά από την αμερικανική εισβολή της χώρας το 2003. Εδώ απατούνται σε συντομία ορισμένα γενικού ενδιαφέροντος ερωτηματικά.\n• Τι είναι το ΙΚΙΣ;\nΤο IΚΙΛ είναι η διάδοχος οργάνωση της Αλ Κάιντα στο Ιράκ, που δημιουργήθηκε από τον Αμπού Μουσάμπ Αλ Ζαρκάουι λίγα χρόνια πριν από την εισβολή των ΗΠΑ στη χώρα το 2003. Η οργάνωση υποσχέθηκε πίστη στην Αλ Κάιντα του Οσάμα Μπιν Λάντεν το 2004, και οι σουνίτες μαχητές της είναι αφοσιωμένοι σε επιθέσεις κατά των Αμερικανικών, καθώς και σε τρομοκράτηση της σιϊτικής κυβέρνηση στη Βαγδάτη, που ανέλαβε την εξουσία μετά την αποπομπή του Σαντάμ Χουσεΐν.\n• Ποιος είναι ο στόχος της οργάνωσης;\nΠρωταρχικός στόχος του IΚΙΛ και του ιρακινού ηγέτης της, Αμπού Μπακρ αλ Μπαγχνταντί, είναι να εγκαθιδρύσει ένα ριζοσπαστικό καθεστώς σουνιτών ισλαμιστών στην ανατολή περιοχή της Συρίας, το Λιβάνου, το Ισραήλ, την Ιορδανία, την Κύπρο και τη Νότια Τουρκία.\n• Πώς η κατάσταση ξέφυγε από έλεγχο;\nΗ πιο πρόσφατη βία ξέσπασε στα τέλη Δεκεμβρίου, όταν ο πρωθυπουργός Νούρι αλ Μαλίκι διέταξε τις δυνάμεις ασφαλείας να διαλύσουν μια εκδήλωση διαμαρτυρίας εναντίον του στο Ραμάντι που όπως ισχυρίστηκε είναι θερμοκοιτίδα της Αλ Κάιντα. Χιλιάδες καλά οπλισμένοι ισλαμιστές μαχητές ξεσηκώθηκαν στις αρχές Ιανουαρίου στην ευρύτερη επαρχία Ανμπάρ και κατέλαβαν τη Ραμάντι, την πρωτεύουσα της επαρχίας, τη Φαλούτζαχ και, μια ανήσυχη πόλη που απέχει λιγότερο από μία ώρα από τη Βαγδάτη. Το μαζικό οπλοστάσιο, με τα εξελιγμένα όπλα, που διαθέτει η IΚΙΛ αφήνει να εννοηθεί ότι η οργάνωση εισήγαγε οπλισμό από τη Συρία.\n• Τι κάνει το Ιράκ να σταματήσει την εξέλιξη του IΚΙΛ;\nΤο Ιράν έχει αναπτύξει ορισμένες από τις δυνάμεις της Επαναστατικής της Φρουράς για την καταπολέμηση των μαχητών [της ΙΚΑΙΛ οι οποίες βοήθησαν τα ιρακινά στρατεύματα να κερδίσουν πίσω τον έλεγχο του μεγαλύτερου μέρους της Τικρίτ. Βοηθούν επίσης στη φρούριση της Βαγδάτης και των πόλεων Νατζάφ και την Καρμπάλα. Το Ιράκ ζητά την ταχύτερη παράδοση της υποσχεθείσας στρατιωτικής βοήθειας των ΗΠΑ, ιδιαίτερα ελικοπτέρων Apache, μαχητικών F-16 και εξοπλισμού επιτήρησης, για να βοηθήσει στην απώθηση των ανταρτών μαχητών.\nΚΥΠΡΙΑΚΟ ΚΕΝΤΡΟ ΣΤΥΡΑΤΗΓΙΚΩΝ ΜΕΛΕΤΩΝ http://strategy-cy.com


Σε Λατινικά, Χημεία και Αρχές Οικονομικής Θεωρίας εξετάζονται οι υποψήφιοι των ΓΕΛ - ilia24.gr\nΣε Λατινικά, Χημεία και Αρχές Οικονομικής Θεωρίας εξετάζονται οι υποψήφιοι των ΓΕΛ\nΠαρασκευή, 14 Ιουνίου 2019 09:43\nΣυνεχίζονται σήμερα οι πανελλήνιες εξετάσεις για τους μαθητές των ΓΕΛ σε μαθήματα προσανατολισμού .\nΣυγκεκριμένα, οι υποψήφιοι θα εξεταστούν στο μάθημα των Λατινικών( Ομάδα Προσανατολισμού Ανθρωπιστικών Σπουδών), της Χημείας (Ομάδα Προσανατολισμού Θετικών Σπουδών και των Αρχών Οικονομικής Θεωρίας( Ομάδα Προσανατολισμού Σπουδών Οικονομίας και Πληροφορικής).\nΑνοιγμα σχολείων: Οι μαθητές της Γ' Λυκείου έμειναν σπίτι - Οργή για τον... big brother\nΠανελλήνιες: Για τις 22 ή τις 29 Ιουνίου κλειδώνει η ημερομηνία για τις εξετάσεις\nΠερισσότερα σε αυτή την κατηγορία: « Πανελλαδικές 2019: Τα θέματα στα μαθήματα ειδικότητας που εξετάζονται οι υποψήφιοι των ΕΠΑΛ Πανελλήνιες 2019 – Λατινικά, Χημεία και Αρχές Οικονομικής Θεωρίας: Θέματα και απαντήσεις »


935 news | Βέλη Μεϊμαράκη κατά Μητσοτάκη : Η ακροδεξιά δεν μπορεί να είναι μέσα στη ΝΔ !\nΤρίτη, 16 Ιουλίου 2019 05:20:56 AM\nΒρισκεστε εδω: ελλαδα | πολιτικη | Βέλη Μεϊμαράκη κατά Μητσοτάκη : Η ακροδεξιά δεν μπορεί να είναι μέσα στη ΝΔ !\nΒέλη Μεϊμαράκη κατά Μητσοτάκη : Η ακροδεξιά δεν μπορεί να είναι μέσα στη ΝΔ !\n"...Η ακροδεξιά δεν μπορεί να είναι μέσα στη ΝΔ" είπε με νόημα ο πρώην πρόεδρος της ΝΔ και επικεφαλής των ευρωβουλευτών Ευάγγελος Μεϊμαράκης, σε μία ακόμα ηχηρή κίνηση διαφοροποίησης από την κεντρική γραμμή της ηγεσίας της ΝΔ και την κάλυψη που η τελευταία προσφέρει στην ακροδεξιά πτέρυγα της ΝΔ. "Καμία ακραία και λαϊκιστική άποψη δεν μπορεί να εκφραστεί από Νέα Δημοκρατία", δήλωσε χαρακτηριστικά μιλώντας στον News24/7 στους 88,6 και στην εκπομπή "Παιχνίδια εξουσίας" των Βασίλη Σκουρή και Αγγελικής Σπανού. Τάχθηκε υπέρ της επανεκλογής του Πρ. Παυλόπουλου και δήλωσε ότι θα ξαναέκανε ό,τι έκανε το 2015. "Πρέπει να μείνουν τα εθνικά θέματα εκτός προεκλογικής αντιπαράθεσης", τόνισε.\n...Όσον αφορά στην εθνική συνεννόηση, ο κύριος Μεϊμαράκης δήλωσε: "Οι πρωτοβουλίες για την εθνική συνεννόηση ανήκουν πάντα στην κυβέρνηση. Ο πρωθυπουργός έχει την άνεση και χρειάζεται να έχει το μεγαλείο να κάνει τέτοιες κινήσεις. Η ευθύνη βαραίνει αποκλειστικά τον πρωθυπουργό. Όχι μόνο για το εθνικό θέμα, το μακεδονικό, αλλά και για άλλα θέματα είναι καλό να υπάρχει συνεννόηση. Η ΝΔ έχει ανταποκριθεί και έχει δείξει καλή διάθεση. Επειδή πάμε σε εκλογές αυτό δυσκολεύει την προσπάθεια συνεννόησης. Το εθνικά θέματα πρέπει να μείνουν εκτός προεκλογικής αντιπαράθεσης. Πρώτο στάδιο είναι η συνεννόηση, η συναίνεση έρχεται μετά, αν έρθει. Συνεννόηση όμως δεν σημαίνει πλαδαρή εκλογική μάχη Έχω τη δική μου προσωπική άποψη για τα ζητήματα αντιμετώπισης της κρίσης. Η κοινωνική πλειοψηφία θα ήθελε συνεννόηση στα μεγάλα ζητήματα. Για τα θέματα διαφθοράς δεν μπορεί να υπάρξει συνεννόηση, πρέπει να τα προχωρούμε. Όταν συνεννοούμαστε έχουμε επιτυχίες".\n...Σχετικά με το 2015, είπε: "Έχουμε ξεπεράσει τις διαχωριστικές γραμμές Δεξιά-Κεντροαριστερά από τότε που επιβλήθηκε η αντίθεση μνημόνιο/αντιμνημόνιο. Μετά το εξάμηνο Βαρουφάκη η ΝΔ συνέβαλε καθοριστικά στη διατήρηση της χώρας στην ευρωζώνη και στην αποτροπή μιας άτακτης αποχώρησης. Πάλι το ίδιο θα έκανα αν ξαναβρισκόμασταν σε μια τέτοια συνθήκη. Οποιοι δεν συμφωνούν ας δουν τι γίνεται σήμερα στη Βρετανία. Εδώ και δυο χρόνια συζητούν να φύγουν από την ΕΕ και αδειάζουν τα ράφια στα σούπερμάρκετ. Ο ίδιος ο Ολάντ είχε πει ότι ο μόνος αξιόπιστος συνομιλητής στην Ελλάδα το 2015 ήταν ο Πρ. Παυλόπουλος. Το έχει πει και ο Γιούνκερ. Κρατήσαμε τη χώρα στην Ευρώπη. Ορθώς πράξαμε. Ψηφίσαμε συμφωνία για να μείνει η χώρα στο σκληρό πυρήνα του ευρώ με τη δέσμευση του κ. Τσίπρα για εθνική ομάδα διαπραγμάτευσης. Δυστυχώς ο κ. Τσίπρας πήγε τη χώρα σε εκλογές, επειδή είχε χάσει την πλειοψηφία στη Βουλή."\n...Ο κύριος Μεϊμαράκης μίλησε, επίσης, για την ιδεολογία της ΝΔ, τονίζοντας: "Πρέπει να εκφράσουμε το μέσο Έλληνα πολίτη που θέλει να είναι στην Ευρώπη, που θέλει σταθερό φορολογικό πλαίσιο, πάταξη της εγκληματικότητας. Καμιά ακραία και λαϊκιστική άποψη δεν μπορεί να εκφραστεί από τη ΝΔ. Μιλώ για τον μεσαίο χώρο ως κοινωνική προσέγγιση. Ο μέσος Έλληνας πολίτης επιθυμεί σύνθεση για να προχωρήσουμε μπροστά."\n...Αναφέρθηκε, ακόμη, στον Πρόεδρο της Δημοκρατίας, λέγοντας: "...Δεν έχει πει επισήμως το κόμμα ότι τον ψηφίζουμε, ότι θα στηρίξουμε την επανεκλογή του Πρ. Παυλόπουλου στην προεδρία της δημοκρατίας, αλλά φαίνεται προς τα εκεί πάμε. Είναι ένας πολύ επιτυχημένος πρόεδρος ο οποίος θα μπορεί να έχει μία ακόμη θητεία. Δεν έχω κρύψει την άποψή μου γι αυτό."\n...Δεν υπάρχει καμία περίπτωση συνεργασίας της κεντροδεξιάς με την ακροδεξιά στο ευρωπαϊκό πλαίσιο. Θα ήθελα να έχει έναν κεντρικό ευρωπαϊκό ρόλο η Α. Μέρκελ και μετά το τέλος της θητείας της στην καγκελαρία της Γερμανίας."\nΤέλος, σχετικά με το Νόμπελ Ειρήνης, ο κύριος Μεϊμαράκης σχολίασε: "Τα κόμματα της αντιπολίτευσης διαφωνούν με τη συμφωνία των Πρεσπών. Η πρόταση για το Νόμπελ (σ.σ. υποψηφιότητα Τσίπρα-Ζάεφ) μπορεί να υποστηριχθεί από πολλές πολιτικές δυνάμεις και αυτό συμβαίνει. Το ΕΛΚ ήταν απέναντι στη ΝΔ στο Βουκουρέστι."..(Β.Κ., ΑΠΕ)\n← Προηγούμενο | Εξοργιστικά προκλητική η απάντηση του ΚΙΝΑΛ για τα δανεικά κι αγύριστα.\nΤζανακόπουλος: Ανύπαρκτο θέμα η υπόθεση Πετσίτη. | Επόμενο →


«Let’s rock with your hat» … ακόμη και με lockdown! Θα τις δεις και θα τις ξεχωρίσεις στο πλήθος από τα εντυπωσιακά καπέλα που δεν αποχωρίζονται στιγμή. Από τον καθημερινό περίπατο μέχρι το περίπτερο ή το σούπερ μάρκετ αλλά και τη νυχτερινή έξοδο, το Kamar Hat είναι αναπόσπαστο κομμάτι στην εμφάνισή τους. «Το καπέλο δεν είναι απλά ένα καπέλο. Το καπέλο είναι η έκφραση της … Continue reading Kamar\nin the closet March 23, 2021 March 24, 2021 Leave a comment


Συνεδριάζει το δημοτικό συμβούλιο Τυρνάβου - kosmoslarissa\nΣυνεδριάζει το δημοτικό συμβούλιο Τυρνάβου\nΤύρναβος | 28 Ιαν 2018, 19:54\nΤην Τρίτη 30 Ιανουαρίου 2018, στις 6 μ.μ., θα συνεδριάσει το δημοτικό συμβούλιο του Δήμου Τυρνάβου με τα παρακάτω θέματα ημερήσιας διάταξης :\n1. Έγκριση υποστηρικτικών μελετών της πράξης «Μετατροπή Κλειστού Κολυμβητηρίου Τυρνάβου σε Κέντρο Άθλησης, Κολύμβησης και Φυσικοθεραπείας»:\nα) Έγκριση Επιχειρηματικού Σχεδίου.\nβ) Έγκριση Τοπογραφικού Διαγράμματος Περιοχής Παρέμβασης.\nγ) Έγκριση της αριθ. 1/2018 μελέτης του υποέργου «Κατασκευή Έργου Μετατροπής Κλειστού Κολυμβητηρίου σε Κέντρο Άθλησης, Κολύμβησης\nκαι Φυσιοθεραπείας», προϋπολογισμού 2.607.400,65€ (με Φ.Π.Α.)\n2. Έγκριση υπογραφής προγραμματικής σύμβασης για την υλοποίηση της πράξης «Εργασίες Βελτίωσης και Συντήρησης Κλειστών Γυμναστηρίων» και ορισμός εκπροσώπου του Δήμου Τυρνάβου στην Επιτροπή Παρακολούθησης.\n3. Έγκριση υπογραφής προγραμματικής σύμβασης για την υλοποίηση της πράξης «Βελτιώσεις σε Ανοιχτά Αθλητικά Κέντρα της ΠΕ Λάρισας» και ορισμός εκπροσώπου του Δήμου Τυρνάβου στην Επιτροπή Παρακολούθησης.\n4. Συμπλήρωση της αριθ. 92/2016 ΑΔΣ που αφορά την δωρεάν ακινήτου του Πολιτιστικού και Μορφωτικού Συλλόγου των Τυρναβιτών Θεσσαλονίκης «Ο Αχιλλέας Τζάρτζανος», στον Δήμο Τυρνάβου.\n5. Αναπροσαρμογή ή μη μισθωμάτων δημοτικών καταστημάτων, για το έτος 2018.\n6. Έγκριση της αριθ. 3/2017 απόφασης Τ.Κ. Δελερίων, αναφορικά με τη σύνταξη σχεδίου προϋπολογισμού του «Κληροδοτήματος Δημητρίου & Ραλλούς Τζάλιου», οικονομικού έτους 2018.\n7. Έγκριση εκτός έδρας μετακίνησης Δημάρχου για μετάβαση στην Αθήνα προς εκτέλεση υπηρεσίας.


Alexander Zaimis | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\nPosts Tagged ‘Alexander Zaimis’\nPosted in Άρθρα - Μελέτες - Εισηγήσεις, Εθνικός Διχασμός, Ψηφιακές Συλλογές, tagged Alexander Zaimis, Argolikos Arghival Library History and Culture, Άρθρα, Αργολική Αρχειακή Βιβλιοθήκη Ιστορίας & Πολιτισμού, Αλέξανδρος Ζαΐμης, Βενιζέλος Ελευθέριος, Εθνικός Διχασμός, Εμφύλιος, Ιστορία, Πρακτικά Συνεδρίου, Ψηφιακές Συλλογές, National division on 31 Μαΐου, 2018| Leave a Comment »\nΟι «ελάσσονες» πολιτικές ηγεσίες στο κράσπεδο της εμφύλιας διαμάχης. Η περίπτωση του Αλέξανδρου Θρ. Ζαΐμη. Νίκη Μαρωνίτη στο: 1915 – 2015: 100 Χρόνια από τον Εθνικό Διχασμό – Οι πολιτικές, πολιτειακές, κοινωνικές διαστάσεις των γεγονότων και οι μεταγενέστερες επιδράσεις. Άργος, πρακτικά διημερίδας, 7- 8 Νοεμβρίου, 2015.\n[…] Ο Ζαΐμης συνιστούσε ένα μείγμα επαγγελματία πολιτικού και ερασιτέχνη. Ακουμπούσε με ασφάλεια στην πολιτική οικογενειακή παράδοση, στις περγαμηνές που όριζαν η ένδοξη καταγωγή και τα ευρύτερα συγγενικά δίκτυα – εγχώρια και ομογενή – στη συστηματική μόρφωσή που απέκτησε, καθώς και στην ευρύτερη καλλιέργεια που διέθετε. Το ξεκίνημα, και στη συνέχεια η σύνολη πολιτική του σταδιοδρομία, βασίστηκαν αφενός στα εδραιωμένα και γόνιμα τοπικά ερείσματα, με άξονα τη γενέτειρα του, τα Καλάβρυτα, αφετέρου σε αυτά που αντλούσε έξω από τα εθνικά σύνορα: στα διπλωματικά σαλόνια, στις πρεσβείες, στα δυναστικά περιβάλλοντα, στα διεθνή fora, στους χώρους δράσης της ελληνικής ομογένειας.\nΑλέξανδρος Ζαΐμης (1855-1936). Library of Congress.\nΕπομένως η αξιοθαύμαστη ανέλιξη του εδραιώθηκε εποικοδομητικά στις δύο αυτές κλίμακες, τοπική και κοσμοπολιτική, χωρίς να χρειαστεί να αναμετρηθεί στον εθνικό, ανταγωνιστικό κομματικό στίβο, με τους πολιτικούς πρωταγωνιστές της εποχής του. Δεδομένο που του επέτρεψε, αφενός να εκφράσει τις ενδιάμεσες, ρευστές θέσεις των πολυσυλλεκτικών εκλογικών πελατειών, εκείνες δηλαδή που η καθαρότητα και αποκλειστικά των αντίπαλων πολιτικών παρατάξεων δεν μπορούσαν προγραμματικά να εκπροσωπήσουν, αφετέρου να αποκτήσει περισσότερους οιονεί συμμάχους, από ότι δηλωμένους πολέμιους ή εχθρούς. Άλλωστε, αυτές ακριβώς οι πολυσυλλεκτικές, ανυπόμονες εκλογικές πελατείες ευθύνονταν κατά πολλοίς για τον τρωτό, αναλώσιμο χαρακτήρα των πλειοψηφικών κυβερνητικών σχημάτων, καθώς για την αναγκαιότητα προσφυγής σε ανορθόδοξες συνταγματικές επιλογές από την πλευρά του ανώτατου άρχοντα για τη διαμόρφωση ευκαιριακών, μειοψηφικών κυβερνήσεων. Δεν ήταν συμπτωματικό επομένως ότι η ανάληψη ύπατων αξιωμάτων που εγγράφονται στην αδιάλειπτη, μακρά πορεία του Ζαΐμη- βουλευτής, πρόεδρος της Βουλής, πρωθυπουργός (επανειλημμένα), ύπατος αρμοστής της Κρητικής Πολιτείας, διοικητής της Εθνικής Τράπεζας, Πρόεδρος της Γερουσίας, Πρόεδρος της Δημοκρατίας – οφειλόταν σε διορισμούς, αξιοκρατικούς ή σκιώδεις, νόμιμους ή «πραξικοπηματικούς» στους περισσότερους από τους οποίους οι εκπρόσωποι του ελληνικού στέμματος, Γεώργιος και Κωνσταντίνος, αλλά και ο χαρισματικός Ελευθέριος Βενιζέλος έπαιξαν καθοριστικό ρόλο. Αυτή η διαδικασία των «γκρίζων» διορισμών δεν κατάφερε ωστόσο να υπονομεύσει το πολλαπλό όφελος που αποκόμισε ο Καλαβρυτινός πολιτικός: καθώς, μετά την ανάληψη του εκάστοτε υψηλού αξιώματος, το πολιτικό/συμβολικό του κεφάλαιο αποκτούσε πλουσιότερες και ωριμότερες υποδοχές, χρησιμότερες δικτυώσεις, ενισχυμένη διαπραγματευτική ισχύ. Ηγούνταν κατά κανόνα μειοψηφικών ή κυβερνήσεων συνεργασίας, υπηρεσιακών, έκτακτων ή οικουμενικών υπουργείων, σχημάτων δηλαδή που χαρακτηρίζονταν από προσωρινή διάρκεια, ad hoc κοινοβουλευτική υποστήριξη, ρευστό και μεταβαλλόμενο κοινωνικό αντίκρισμα/έρεισμα, αποτελούσαν ωστόσο τον κανόνα και όχι την εξαίρεση στην κυβερνητική ιστορία της μέσης διάρκειας 1890-1936.\nΠαράλληλα, τα ιδιοσυγκρασιακά χαρακτηριστικά του – νηφαλιότητα, μετριοπάθεια, ικανότητα να διαμορφώνει συναίνεση γύρω από το πρόσωπό του, διαχειριστική δεινότητα, διεθνή αναγνώριση, συνείδηση καθήκοντος – επισκιάζονταν μεν από καταγεγραμμένα ελαττώματα όπως ατολμία, αναποφασιστικότητα, έλλειψη ηγετικών προσόντων, υποχωρητικότητα, ιδιότυπη φιλοδοξία. Σύστηναν όμως, την ίδια στιγμή, ένα εναλλακτικό, νεωτερικό, μοντέλο διακυβέρνησης απέναντι σε αυτό των πρωταγωνιστών της πολιτικής: με άλλα λόγια, ο Αλέξανδρος Ζαΐμης παρουσιαζόταν στο πηδάλιο της εξουσίας, σε επίμαχες και κρίσιμες περιόδους, με στόχο να διαχειριστεί επιτακτικά ζητήματα, αντιπροσωπευτικά των εκάστοτε οξύνσεων/πολώσεων, και να αποκαταστήσει, έστω προσωρινά, την εύρυθμη, θεσμική λειτουργία του πολιτικού και κοινωνικού βίου. Η πολιτική κουλτούρα που υπηρετούσε, οικεία και παρούσα στις ασταθείς και εξίσου ρευστές ευρωπαϊκές πολιτικές σκηνές της περιόδου που εξετάζουμε, νομιμοποιούνταν στην ετοιμότητα και βούληση να αναλάβει την κατάλληλη στιγμή το ύπατο αξίωμα, να ανταποκριθεί επαρκώς κατά τη σύντομη μα εύθραυστη διάρκεια του και να αποσυρθεί όταν ολοκληρωθεί η ορισμένη αποστολή του. Προσημειώνοντας έτσι την δυνατότητα επανάκαμψης, την επόμενη προσωρινή θητεία…\nΓια την ανάγνωση ολόκληρης της ανακοίνωσης πατήστε διπλό κλικ στον παρακάτω σύνδεσμο: Οι «ελάσσονες» πολιτικές ηγεσίες στο κράσπεδο της εμφύλιας διαμάχης. Η περίπτωση του Αλέξανδρου Θρ. Ζαΐμη.\nΜια συναινετική διοίκηση - Η Αριστερά στη Δημαρχία του Άργους (Σεπτ. 1944-Ιαν. 1945)


Σε ρόλο Ιφιγένειας η εστίαση για την αργοπορία του Κράτους -\nΣε ρόλο Ιφιγένειας η εστίαση για την αργοπορία του Κράτους\nΣε ρόλο Ιφιγένειας η εστίαση για την εδώ και τρεις μήνες αργοπορία του Κράτους ως προς την λήψη βασικών μέτρων περιορισμού για την εξάπλωση της πανδημίας στη χώρα μας, καθώς πλέον η διασπορά της νόσου φαίνεται να ξεφεύγει από κάθε έλεγχο και το Υπουργείο Υγείας τρέχει κατόπιν εορτής προσπαθώντας να κερδίσει το χαμένο έδαφος με την όψιμη επιβολή μέτρων.\nΕπί της ουσίας τα νέα μέτρα που ανακοινώθηκαν χθες και θα ξεκινήσουν να εφαρμόζονται από τις 3 Ιανουαρίου, δηλαδή αμέσως μετά την Πρωτοχρονιά και χρονικό ορίζοντα σε πρώτη φάση μέχρι τις 16 του ίδιου μήνα, αρχίζουν και τελειώνουν στην εστίαση και στη διασκέδαση, όπου πλέον επιβάλλεται ωράριο λειτουργίας μέχρι τις 12:00 τα μεσάνυχτα και μόνο για καθήμενους.\nΕπίσης στο ελάχιστο μειώνεται η παρουσία των θεατών στους αγώνες των γηπέδων, ενώ επιβάλλεται η διενέργεια μοριακού ελέγχου σε όσους θέλουν να επισκεφθούν γηροκομεία και παρέχεται η δυνατότητα τηλεργασίας, ακόμα και σε ποσοστό 50% του προσωπικού για τον δημόσιο τομέα, ανάλογα φυσικά με τις ανάγκες που έχει η κάθε υπηρεσία.\nΤα νέα μέτρα ανακοινώθηκαν χθες το απόγευμα σε συνέντευξη Τύπου που έδωσε ο Υπουργός Υγείας, Θανάσης Πλεύρης, και ενώ προηγήθηκε πριν από τα Χριστούγεννα άλλη συνέντευξη Τύπου που ανακοίνωσε τη χρήση των μασκών ΚΝ-95 στα σούπερ-μάρκετ.\n«Η πανδημία και η μετάλλαξη της Όμικρον είναι σε μεγάλο βαθμό στην ελληνική επικράτεια και ιδιαίτερα στην Αττική. Αυτό μας προβλημάτισε για τον χρόνο ισχύος των μέτρων. Δεν υπάρχει ιδιαίτερη πίεση στο ΕΣΥ και έτσι τα μέτρα θα ισχύσουν από 3 Ιανουαρίου 2022», είπε ο Υπουργός.\nΟ κ. Πλεύρης απηύθυνε έκκληση, ιδιαίτερα στους νέους, να αποφύγουν τις επόμενες ημέρες να έχουν επαφή με τους γονείς, τους παππούδες και τις γιαγιάδες τους: «Να είμαστε προσεκτικοί όλο αυτό το διάστημα, να τηρούμε τα μέτρα και να διασκεδάσουμε, αλλά την επόμενη ημέρα να έχουμε κάνει έναν έλεγχο ειδικά αν έρθουμε σε επαφή με όσους είναι μεγαλύτεροι των 60 ετών».\nΣύμφωνα με τα μέτρα που ανακοίνωσε ο υπουργός θα ισχύσουν τα ακόλουθα:\n-Οι χώροι διασκέδασης και η εστίαση θα λειτουργούν έως τις 12 τα μεσάνυχτα, μόνο για εμβολιασμένους πελάτες και χωρίς την παρουσία όρθιων. Παράλληλα επιβάλλεται όριο 6 ατόμων ανά τραπέζι. Για την μουσική, θα ληφθούν αποφάσεις αργότερα και εφόσον παρατηρηθεί ότι τα μέτρα δεν τηρούνται.\n-Για τα γήπεδα αποφασίστηκε να λειτουργούν με πληρότητα στο 10% και με πλαφόν 1.000 θεατές. Αν δεν τηρηθούν τα μέτρα οι αγώνες θα γίνονται κεκλεισμένων των θυρών.\n-Για τους εργαζόμενους εστίασης καθίσταται υποχρεωτική η χρήση διπλής μάσκας ή μάσκας υψηλής προστασίας ΚΝ95, όπως και σε σούπερ-μάρκετ και μέσα μαζικής μεταφοράς.\n-Επέκταση της τηλεργασίας σε ποσοστό της τάξης έως του 50% και κυλιόμενο ωράριο, ανάλογα με τις δυνατότητες κάθε υπηρεσίας.\n-H επίσκεψη σε γηροκομεία και δομές υγείας θα γίνεται μόνο με αρνητικό pcr. Επίσης αυστηροποιείται το επισκεπτήριο σε νοσοκομεία και αποκλείονται οι ιατρικοί επισκέπτες.\nΗ αντίδραση της Ασπίδας\nΣε μία πρώτη αντίδραση χθες ο Ταμίας του Συλλόγου Καταστημάτων Εστίασης Ασπίδα, Φώτης Κουλουμαριέτος, σημείωσε απαντώντας σε σχετική ερώτηση των Νέων της Λέσβου ότι «δυστυχώς ο κλάδος μας συνεχίζει να αποτελεί την εύκολη επιλογή για την επιβολή μέτρων παρότι καλόπιστα μπορούμε να κατανοήσουμε και την αγωνία που υπάρχει για την εξάπλωση του κορονοϊού στη χώρα μας. Ωστόσο η εστίαση αργοπεθαίνει και αυτό το φωνάζουμε μήνες τώρα ζητώντας γενναία μέτρα στήριξης από το κράτος, καθώς σε κάθε διαφορετική περίπτωση στα λουκέτα που ήδη μπαίνουν σε καταστήματα του κλάδου μας και σε τοπικό και σε πανελλαδικό επίπεδο θα προστεθούν πολλά ακόμα και οι συνέπειες θα είναι πολύ άσχημες και για την απασχόληση, αλλά και για την εθνική οικονομία καθώς από κάθε επιχείρηση που κλείνει το κράτος στερείται έσοδα. Πρέπει λοιπόν να ενισχυθούν οι συνάδελφοι, ο καθένας σύμφωνα με τις ανάγκες του και θέλω να πω με αυτό ότι σε μία πρώτη ταχύτητα ενίσχυσης θα πρέπει να μπουν όλοι εκείνοι που πληρώνουν ενοίκια», είπε ο κ. Κουλουμαριέτος.\nΠροηγούμενο άρθροΠροσλήψεις για το δρόμο Καλλονής – Πέτρας!\nΕπόμενο άρθρο«Να πώς ξεπουλούν τη Λέσβο»


Οι διαφορετικοί αριθμοί του Μουντιάλ - 3pointmagazine\nΠοια είναι η πιο «γερασμένη» ομάδα, ποια η πιο νέα, ποιας ομάδας οι παίχτες έχουν τις περισσότερες συμμετοχές με την εθνική; To 3pointmagazine συγκέντρωσε όλους τους σημαντικούς αριθμούς για τους αντιπάλους της εθνικής μας ομάδας στον όμιλο, αλλά και για τη διοργάνωση γενικότερα και σας τους παρουσιάζει.\nTo 3pointmagazine συγκέντρωσε όλους τους σημαντικούς αριθμούς για τους αντιπάλους της εθνικής μας ομάδας στον όμιλο, αλλά και για τη διοργάνωση γενικότερα και σας τους παρουσιάζει. Ποια είναι η πιο «γερασμένη» ομάδα, ποια η πιο νέα, ποιας ομάδας οι παίχτες έχουν τις περισσότερες συμμετοχές με την εθνική και διάφορα άλλα πολύ ενδιαφέροντα στατιστικά στοιχεία.\nΗ Ελλάδα διαθέτει ένα από τα πιο έμπειρα ρόστερ της διοργάνωσης, καθώς είναι λίγο πιο πάνω από αυτό της Κολομβίας, της Ακτής Ελεφαντοστού και της Ιαπωνίας και πολύ κοντά στην «γηραιότερη» ομάδα του Μουντιάλ, που όσο κι αν μας κάνει εντύπωση είναι η Αργεντινή του Λιονέλ Μέσι και της παρέας του. Αντίθετα, η νεότερη ομάδα του Μουντιάλ θα είναι η Γκάνα.\nΑκτή Ε. 27,8\nΟ πιο έμπειρος ηλικιακά παίχτης του ομίλου μας είναι οΦαρίντ Μοντραγκόν της Κολομβίας, καθώς είναι 42 ετώνκαι στις 21 Ιουνίου θα γίνει 43! Στον όμιλό μας, ακολουθούν ο Γιώργος Καραγκούνης στα 37, ο Ντιντιέ Ντρογκμπά στα 36 και ο Γιασουχίτο Έντο στα 34 της Ιαπωνίας. Ο Μοντραγκόν είναι και ο μεγαλύτερος του Μουντιάλ, την ώρα που ο μεγαλύτερος παίχτης της Γκάνας, της Αλγερίας και της Ελβετίας είναι 31.\nΑκτή Ε. 36\nΓκάνα, Αλγερία, Ελβετία 31\nΠολύ ενδιαφέρον παρουσιάζει το στατιστικό που μας δείχνει πόσοι παίχτες έχουν πατήσει τα «-άντα». Η Ελλάδα έχει έξι από αυτούς, η Ακτή 7, η Ιαπωνία 5 ενώ η Κολομβία μόλις 3. Σίγουρα οι διαφορές δεν είναι μεγάλες και οι τρεις ομάδες είναι περίπου στα ίδια επίπεδα. Μόνο η Κολομβία έχει 3 με τον έναν να είναι ο Μοντραγκόν, άρα ουσιαστικά έχει 2 παίχτες. Από τη μία αυτό είναι θετικό γιατί είναι πιο νεανική ομάδα από τις υπόλοιπες αλλά σίγουρα λιγότερο έμπειρη.\nΌσο για το Μουντιάλ γενικότερα, αξίζει να σημειωθεί ότιΠορτογαλία (9), Βραζιλία (8), Αργεντινή (8), Ολλανδία (7), Ισπανία (7) και Ουρουγουάη (7) έχουν περισσότερους 30άρηδες από την εθνική μας, η Ιταλία τους ίδιους, ενώ Γαλλία (5), Αγγλία (5) και Γερμανία (3) λιγότερους.\nΤο Ιράν το παράκανε έχοντας 11 από αυτούς στην αποστολή, την ώρα που Νότια Κορέα, Βέλγιο και Γκάναέχουν μόλις έναν!\nΑκτή Ε. 7\nΝότια Κορέα, Βέλγιο, Γκάνα 1\nΠορτογαλία 9, Βραζιλία 8, Αργεντινή 8, Ολλανδία 7, Ισπανία 7, Ουρουγουάη 7, Ιταλία 6, Γαλλία 5, Αγγλία 5, Γερμανία 3\nΔεν θα μπορούσε να είναι άλλος από τον Γιώργο Καραγκούνη, ο πρώτος σε συμμετοχές διεθνής μας. Από την άλλη, της Κολομβίας δεν είναι ο 42άχρονος Μοντραγκόν, αλλά ο Μάριο Γιέπες. Ούτε στην Ακτή Ελεφαντοστού είναι ο Ντιντιέ Ντρογμπά, αλλά ο συνονόματός του, Ζοκορά. Όσο για την Ιαπωνία, ο Γιασουχίτο Έντο δεν έχει αντίπαλο με 143 συμμετοχές. Ο ρέκορτνμαν του Μουντιάλ πάντως είναι ο Ίκερ Κασίγιας, ενώ τις λιγότερες διεθνείς συμμετοχές στη διοργάνωση τις έχει ο Ματζίντ Μπουγκέρατης Αλγερίας.\nΠαίχτης με τις περισσότερες συμμετοχές\nΕλλάδα 133 (Γιώργος Καραγκούνης)\nΚολομβία 96 (Μάριο Γιέπες)\nΑκτή Ε. 119 (Ντιντιέ Ζοκορά)\nΙαπωνία 143 (Γιασουχίτο Έντο)\nΙσπανία 153 (Ίκερ Κασίγιας)\nΑλγερία 61 (Ματζίντ Μπουγκέρα)\nΟι Έλληνες διεθνείς μαζεύτηκαν από 7 διαφορετικά πρωταθλήματα. Της Κολομβίας από 10, της Ακτής από ισάριθμα ενώ της Ιαπωνίας μόλις από 5. Άξιο αναφοράς είναι το γεγονός ότι η Ιταλία και η Αγγλία έχουν παίχτες μόνο από δύο πρωταθλήματα, η Γερμανία και η Ισπανία από 4 αλλά ο Φάμπιο Καπέλο το πήγε σε άλλο επίπεδο το θέμα, καθώς και οι 23 παίχτες της εθνικής Ρωσίας είναι από το πρωτάθλημα της χώρας! Το άλλο άκρο είναι η Γκάνα, που οι παίχτες της ήρθαν στην Βραζιλία από 13 διαφορετικές χώρες…\nΑριθμός διαφορετικών πρωταθλημάτων που αγωνίζονται οι παίχτες\nΑκτή Ε. 10\nΙταλία 2, Αγγλία 2, Γερμανία 4, Ισπανία 4\nΜπορεί η Ελλάδα να έχει τους περισσότερους παίχτες που παίζουν σε ομάδες του Champions League στον όμιλό της, αλλά αυτό δεν σημαίνει ότι η Ακτή και η Κολομβία υστερούν σε ποιότητα από την εθνική μας. Έχουν πολλούς παίχτες που είναι πολύ καλοί, αλλά παίζουν σε ομάδες που δεν ήταν στο περσινό Champions League (Μονακό, Φιορεντίνα και διάφορες ομάδες της Premier League). Όπως ήταν αναμενόμενο, η Ισπανία έχει το ρεκόρ με όλους τους παίχτες της να αγωνίζονται σε ομάδες Champions League, όταν την ίδια ώρα το Ιράν δεν έχει κανέναν…\nΠαίχτες που παίζουν στο Champions League\nΑκτή Ε. 4\nΌσο για τα γκολ που έχουν πετύχει οι διεθνείς μας με τη φανέλα της εθνικής, η εικόνα είναι λίγο παραπλανητική.Έχουμε 85 γκολ μεταξύ των παιχτών μας ενώ το φαβορί του ομίλου μας, η Κολομβία, έχει μόλις 53. Αν διαβάσει κανείς μόνο τους αριθμούς αυτούς, θα βγάλει την Ακτή πρώτη, την Ιαπωνία δεύτερη, την Ελλάδα τρίτη και την Κολομβία τελευταία. Μόνο έτσι δεν είναι τα πράγματα όμως.\nΣύνολο γκολ σε επίπεδο εθνικών ομάδων\nΑκτή Ε. 146\nΌπως είναι γνωστό όμως, οι αριθμοί δεν παίζουν μπάλα. Όλα κρίνονται μέσα στο γήπεδο. Αυτό δεν σημαίνει όμως ότι δεν έχει νόημα να ασχολούμαστε με τους αριθμούς, είτε για να βγάλουμε κάποια συμπεράσματα για τον εαυτό μας ή ακόμα και για εγκυκλοπαιδικούς σκοπούς.\nChampions LeagueΓιώργος ΚαραγκούνηςΕθνική ΕλλάδοςΜουντιάλΝτιντιέ Ντρογκμπάστατιστικά στοιχείαΦαρίντ Μοντραγκόν


ΚΥΠΡΟΣ – ΚΟΡΩΝΟΪΟΣ: Το θέατρο του παραλόγου με το «χαρτί» ότι δεν προσβλήθηκες από κορωνοϊό- Απίστευτη ανευθυνότητα και προχειρότητα\nΚωμικοτραγικα είναι τα όσα εκτυλίσσονται τις τελευταίες ώρες στο καταταλαιπωρημένο αυτό νησί. Δυστυχώς για άλλη μια φορά αποδεικνύεται πως το σύστημα νοσεί αφήνοντας εκτεθειμένους Κύπριους πολίτες, που τι θέλουν; ΝΑ ΕΠΙΣΤΡΕΨΟΥΝ ΣΤΟ ΣΠΙΤΙ ΤΟΥΣ.\nΤι σου ζητούν; Να προσκομίσεις λέει, ένα πιστοποιητικό από εγκεκριμένο κέντρο που θα δείχνει πως είσαι αρνητικός/η στην εξέταση του κορωνοϊού. Φρόντισαν, μάλιστα, να μας αραδιάσουν και ένα κατεβατό χώρες και εργαστήρια ΤΑ ΟΠΟΙΑ ΔΕΝ ΜΠΗΚΑΝ ΣΤΟΝ ΚΟΠΟ ΝΑ ΕΝΗΜΕΡΩΣΟΥΝ.\nΜε απλά λόγια σε στέλνουν να πάρεις ένα χαρτί (σωστό ή λάθος δεν θα το κρίνει ο γραφών) από χώρες, λόγου χάρη Βρετανία, η οποία καλεί τους πολίτες της να μην επισκέπτονται τα Νοσοκομεία καθώς παρατηρείται συμφόρηση. Σου λένε μάλιστα "ΑΝ ΕΧΕΙΣ ΣΥΜΠΤΩΜΑΤΑ ΝΑ ΠΕΡΙΟΡΙΣΤΕΙΣ ΣΤΟ ΣΠΙΤΙ".\nΓυναίκα που θέλει να επιστρέψει στην Κύπρο επικοινώνησε με το NHS (όπως μας καλεί το αρμόδιο Υπουργείο) και η απάντηση ήταν "για ποιο λόγο να κάνετε τεστ;". Έχετε συμπτώματα; Όχι; Μα δεν κάνουμε τεστ σε ασυμπτωματικούς. Άντε τώρα να εξηγήσεις ότι αυτό είναι το (έντεχνο) μέτρο ώστε να επιστρέψουν στην Κύπρο ΟΣΟ ΤΟ ΔΥΝΑΤΟΝ ΛΙΓΟΤΕΡΟΙ.\nΑυθαίρετο συμπέρασμα; Μπορεί! Ρωτήστε όμως και τους ανθρώπους που βρέθηκαν στα ξένα και θέλουν να επιστρέψουν στις οικογένειες τους, σε τι διαδικασία (ψυχοφθόρα και κοστοβόρα) θέλεις να τους σπρώξετε. Τους κλείνεις τις «πόρτες» (λες και η χώρα είναι κτήμα σου) και τόσο ξεδιάντροπα τους αφήνεις να ρεζιλευτούν, εκλιπαρώντας για ένα χαρτί ώστε να ταξιδέψουν…\nΒλέπετε κύριοι τα πιστοποιητικά που ζητάτε δεν μοιράζονται σαν…. διαβατήρια. Βλέπετε κύριοι, δεν διαφεντεύετε αλλά υπηρετείτε τον λαό. Βλέπετε κύριοι όπως γράφουν και στα social media συμπατριώτες μας, «ΔΕΝ ΒΡΕΧΕΙ, ΣΑΣ ΦΤΥΝΟΥΝ».\nΠερνά στην αντεπίθεση ο Χάσικος, απαντά σε Χάρη Γεωργιάδη - «Τα εγώ εν τζιαι, για όλα φταίει ο Χάσικος αλλού…»\nΚΥΠΡΟΣ: Πήγε για ψώνια και ξέχασε το...χειρόφρενο – Συνωστισμός σε πάρκινγκ υπεραγοράς - ΦΩΤΟΓΡΑΦΙΕΣ\nΚΥΠΡΟΣ: Γέμισαν τις παραλίες... Απριλιάτικα οι Κύπριοι -ΦΩΤΟΓΡΑΦΙΑ\nΠρόκριση στη Βαρσοβία η Ομόνοια – Στην παράταση… γουστάρει!\nΑπίστευτη γκάφα της UEFA – Μπέρδεψε Πιέρο και τον αδερφό του με… άλλο Σωτηρίου!